text:
Rwanda | Nyamasheke: Abaturage bimuwe ku nkengero z’ikivu baratangaza ko ubuzima bwabo bumeze neza
Abaturage bo mu murenge wa Nyabitekeri bimuwe muri metero 50 ku nkengero z’ikiyaga cya Kivu baratangaza ko kwimuka kwabo nta mbogamizi byabateye kuko ubu ubuzima bwabo bumeze neza, ndetse bakaba banakomeje kubona ku nyungu zacyo kuko bakoreramo uburobyi.
Munyaneza Telesphore, umwe mu baturage bimutse ku nkengero z’ikiyaga cya Kivu avuga ko mu gihe cyo kwimuka bahise babona umushinga DEMP (Decentralization and Environmental Management Project) wo mu kigo cy’igihugu gishinzwe kurengera ibidukikije (REMA) ubatera inkunga, maze ukababumbira muri koperative bakaba basigaye bakora umwuga w’uburobyi, bityo kubungabunga iki kiyaga kibatunze bahimuka, ngo nta kibazo babibonamo.
Ibi kandi byemezwa na Mukamana Esperance nawe wimutse mu nkengero z’ikiyaga cya Kivu, uvuga ko uretse kubumbirwa hamwe bagahabwa ibikoresho bibafasha kuroba isambaza, DEMP yabahaye inka ndetse ikanabafasha kubaka amazu batuyemo.
Avuga ko kuba barabonaga ko ikiyaga nacyo gifite umumaro kigomba kubungwabungwa, ndetse bakanafashwa mu gihe cyo kwimuka nta mbogamizi bahuye nazo.
Ntibiba byoroshye kwimura abaturage kuko akenshi baba batumva impamvu bimutse, ariko nyuma yo gusobanurirwa impamvu zo kwimuka kwabo ko ari inyungu rusange, aba baturage baje kwimuka nk’uko bitangazwa na Niyitegeka Servand, umuhuzabikorwa w’umushinga Demp mu turere twa Nyamasheke na Rusizi abivuga.
Avuga ko aba baturage bafashijwe bahabwa bimwe mu bikoresho by’ubwubatsi nk’imisumari n’amabati bityo imirimo yo kubaka aho bimukira ikaborohera.
Niyitegeka asaba aba baturage gukoresha inkunga bahawe bakayibyaza umusaruro bakiteza imbere bakazamuka mu ntera z’ubukire.
Iyi miryango 99 yimuwe mu nkengero z’ikiyaga cya Kivu muri metero 50 yatujwe mu tugari dutandukanye, bakaba bafite gahunda yo guhana amatungo magufi mu rwego rwo gusaranganya umusaruro koperative ikura mu burobyi, ndetse bakaba baranishyiriyeho ikigega bise ingoboka bitabaza iyo hari umunyamuryango uhuye n’akabazo nko kubura amafaranga yo kujyana abana ku ishuri n’ibindi.


c: text/html

text:
Nyamagabe: Abayobozi barasabwa gukangurira abaturage kumenyekanisha ihererekanya ry’ubutaka.
Abayobozi kuva ku rwego rw’utugari barasabwa gukangurira no gufasha abaturage kwandikisha ihererekanya ry’ubutaka ryose rikozwe hagati yabo, ngo kuko ubutaka umuntu yita ubwe kandi butamwanditseho aba yibeshya.
Ibi byatangajwe kuri uyu wa gatatu tariki ya 27/05/2014, mu muhango wo gutangiza icyumweru cy’ubutaka cyahariwe ubukangurambaga ku kwandikisha impinduka zigaragaye kuri nyiri ubutaka mu buryo abaturage babuhererekanya, umuhango witabiriwe n’abanyamabanga nshingwabikorwa b’imirenge n’ab’utugari, abakozi b’ibiro by’ubutaka ku rwego rw’akarere, ubuyobozi bw’akarere ndetse n’abagize komite z’ubutaka.
Mukamana Espérance, umubitsi w’impapurompamo z’ubutaka wungirije ushinzwe intara y’amajyepfo yatangaje ko iyi gahunda igamije gukangurira abaturage kujya bihutira kwandikisha ihererekanya ry’ubutaka, ndetse bagasaba inzego z’ibanze zisanzwe zigira uruhare mu kwemeza iryo hererekanya ko zatanga umusanzu mu bukangurambaga.
Ati “Ni gahunda yo gushishikariza abaturage kugira ngo bajye bandikisha ihererekanya ryose bakora, kuko usanga hari abagura ubutaka yabona bamusinyiye amasezerano y’ubugure akagenda akabika akaba aziko ubutaka ari ubwe. Nk’abayobozi rero iryo hererekanya murigiramo uruhare ariyo mpamvu dusaba ko mubyumva kugira ngo mudufashe ubukangurambaga no kwihutisha serivisi”.
Umubitsi w’impapurompamo z’ubutaka wungirije ushinzwe intara y’amajyepfo yijeje abashinzwe gufasha abaturage muri serivisi zo kwandikisha ihererekanya ry’ubutaka ko serivisi babategerejeho bazajya bazikora kandi ku gihe, ariko ko bagomba gukora ibyo basabwa neza kandi ku gihe dore ko aribo bafite inshingano z’ibanze.
Mu ijambo rye, umuyobozi w’akarere ka Nyamagabe Mugisha Philbert yavuze ko byaba bibabaje kuba ubutaka bwose bwaranditswe kuri ba nyirabwo ariko habaho ihererekanya ntirimenyekanishwe, ibi ngo bikaba byatuma kuba ubutaka bubaruwe kuri ba nyirabwo byongera kujya ku kigero cyo hasi.
“Twishimiraga uyu munsi ko 100% abaturage bamaze kwandikisha ubutaka. Byaba rero ari ikibazo mu gihe bagenda babuhererekanya ntibyandikwe. Icyo gihe twagenda tuva ku 100 tujya hasi,” Umuyobozi w’akarere ka Nyamagabe.
Ubu bukangurambaga bufite insanganyamatsiko igira iti “wari uziko ubutaka wita ubwawe butakwanditseho atari ubwawe?” biteganijwe ko buzagera hirya no hino mu gihugu atari ku bayobozi b’inzego z’ibanze gusa, ahubwo no ku baturage.
Leave a comment!

robotstxt: allowed

filter: keep


text:
Tariki ya 6 Nyakanga 2004, tariki ya 6 Nyakanga 2012, imyaka umunani irashize Radio Izuba y’Abaturage yigenga ikorera mu Ntara y’Iburasirazuba ishinzwe. Iyi radiyo irizihiza iyo sabukuru inishimira ibyo imaze kugeraho mu gihe gishize ibayeho.
Radio Izuba yashinzwe n’Ishyirahamwe ADECCO (Association pour le Development Communautaire), riharanira guteza imbere abaturage rikoresheje itumanaho, mu kwizihiza iyi sabukuru y’imyaka umunani imaze ibayeho, iranashyira ahagaragara uburyo bushya bw’ikoranabuhanga mu ihanahana makuru.
Nk’uko Umuyobozi wa Radiyo Izuba Kayihura Erick yabitangarije IGIHE, ngo ubu buryo bwo kugeza amakuru ku baturage, buzajya bukoreshwa abaturage bifashishije telefoni zabo zigendanwa, aho umuntu azajya abasha kumva amakuru cyangwa gukurikirana ibiganiro akoresheje telefoni, kandi bitagombye ko iba irimo radiyo.
Ubu buryo Radio Izuba yise “Jyana umucyo’’ ariko mu ndimo z’amahanga bukaba bumenyerewe ku izina rya “Freedom fone”, ni ubwambere bugiye gukoreshwa na radiyo zo mu Rwanda, Radio Izuba akaba ariyo ya mbere igiye kubukoresha, dore uko ubundi bwari bumenyerewe mu masosiyeti y’itumanaho mu Rwanda, aho umuntu ahamagara akabwirwa aho akanda kuri telefoni ye maze akagera kucyo ashaka.
Kayihura yagize ati: ”Abazajya babasha gukoresha ubu buryo ni abantu bose batunze telefoni zigendanwa, hari ubundi buryo nabwo tugiye gushyira ho bwo koherereza ubutumwa bugufi ku bantu babishaka barimo ’Imboni’ za Radiyo Izuba (Aba ni abaturage batanga amakuru kuri Radio), ndetse kandi buzanakoreshwa n’undi muntu wese zaba ubyifuza”.
Uretse ubu buryo kandi Radio Izuba iranishimira kuba yarabashije kugera ku ntego yayo, mu rwego rw’imiyoborere aho yabashije kuba umuyoboro mu hagati y’abayobozi n’abayoborwa, kuko ibiganiro by’abayobozi mu Ntara y’Iburasirazuba ibyinshi bitambuka inyumva-nkumve kuri Radio, abaturage nabo bakabigiramo uruhare.
Radio Izuba kandi yabashije gufungura akanyamakuru k’abana kitwa ‘Itetero’.
Mu rwego rwo kujyana n’ikoranahuganga ubu Radio Izuba yabonye insakazamajwi igezweho (Digital), ituma kuri ubu ibasha kugera mu bice byinshi by’u Rwanda no mu bihugu bihana imbibi, doreko ari naryo koranabuhanga risabwakuri ubu mu isakazamajwi rya Radio mu Rwanda.
Radio Izuba ni Radio y’Abaturage ikorera mu Ntara y’Iburasirazuba mu Karere ka Ngoma. Yashinzwe n’ishyirahamwe ADECCO (Association pour le Devéloppement Communautaire) mu 2004, yumvikanira kuri FM ku murongo wa 100 MHZ; hose mu Ntara y’Iburasirazuba, mu duce tumwe na tumwe two mu Mujyi wa Kigali, mu Ntara y’Amajyepfo, mu duce tumwe na tumwe two mu Ntara y’Amajyaruguru , i Ngara na Karagwe muri Tanzania , ndetse no mu bice bimwe na bimwe bya Uganda.


text:
KARONGI: Umurenge wa Rugabano ntukiri ikibazo ku karere – Mayor Kayumba B
Umuyobozi w’akarere ka Karongi Kayumba Bernard arishimira ko umurenge wa Rugabano utakiri ikibazo nko mu myaka yashize, aho wasangaga abanyarugabano buzuye ku karere baje kumutura ibibazo by’urudaca.
Kayumba Bernard ibi yabivuze kuwa mbere tariki 11-2-2013 ubwo yasuraga umurenge wa Rugabano ari kumwe n’abandi bayobozi ku rwego rw’akarere n’ingabo kugira ngo baganire n’abaturage ku ntambwe bamaze kugeraho mu iterambere bakesha imiyoborere myiza. Bimwe mu byo umuyobozi w’akarere ashima abanyarugabano, ni uko bagize uruhare runini mu guhindura isura y’umurenge wabo wabarirwaga mu mirenge ikennye cyane mu myaka yashize.
Kayumba yagize ati: Ikintu cyambere mbashimira nuko uyu murenge wa Rugabano mu myaka ya 2006,2007,2008 wari umurenge w’ibibazo gusa gusa, ugasanga ni bo buzuye ku karere. Ariko mumaze gutera imbere bishimishije. Urugero rworoshye ni iki cyayi. Muribuka inama twajyaga dukora akagari ku kagari, umudugudu bakavuga bati iki cyumweru mugomba kubona hegitari 50 cg 100 zo guteraho icyayi rimwe na rimwe tugaseta ibirenge, ubu se ntimubona igisubizo? Dore iki cyayi kiduhaye n’umuhanda uva Gasenyi, ugaca Rugabano ukomeza ujya kuri kaburimbo. Iyo tudatera icyayi uyu muhanda ntiwari kubaho. Igikorwa kimwe cy’amajyambere kirimo kutuzanira ibindi. Uko umuhanda ugenda ukorwa, ni ko mugenda mubona akazi, ibyo mwajyaga muvuga ko mwahombye kuba mwarateye icyayi mwibaza ngo kizajya kigera ku ruganda gite, murabona ko umuhanda waje, kandi iyo umuhanda uje hari n’ibindi bigenda bitera imbere, n’aya mazu araza kuvugururwa bidatinze kuko azaba ari ku muhanda mwiza.
Abanyarugabano nabo ubwabo barabyiyemerera ko bavuye kure. Umusaza witwa Nsengimana Mathias ni ho yavukiye na n’ubu akihaba. Yagize ati:
Ingero ni nyinshi ari ko urugero naguha, urabona mbere umwana yarigaga agatsinda ariko hakigendera uw’ibunaka; ariko ubu abana bose bariga n’utabashije gutsinda ngo abone amanota meza umubyeyi akabasha kumenya aho umwana yananiwe, utsinze nawe akabasha gukomeza amashuli.
Uwamurengeye Vital ushinzwe iterambere mu kagari ka Gitega avuga ko gushimwa n’ubuyobozi bw’akarere bifite ishingiro kuko ibikorwa bihari bibigaragaza:
Nta nzara ikiba hano muri Rugabano, turahinga ibirayi, ibigari ndetse n’icyayi. Ibi byatewe n’uko twahuje ubutaka none ubu abahinzi barahinga icyayi bakabona agafaranga, bagahinga ibirayi, utarabihinze yarahinze nk’ibishyimbo agahinduranya n’abandi, ibi rero ni byo byatumye inzara icika burundu. Nk’ubo mu kagari kacu hari hegitari 12 z’icyayi. Mu Gasenyi hari uruganda rushya rw’icyayi, kandi hari gahunda yo kubaka n’urundi hano muri Rugabano. Abaturage urabona ko barutegereje cyane kuko bamaze no
Uruzinduko rw’ubuyobozi bw’akarere ka Karongi ka Karongi mu murenge wa Rugabano rwari mu rwego rw’ukwezi kwahariwe imiyoborere myiza no kureba aho Rugabano igeze yiyubaka.
Nyuma yo kunyurirwamo n’ubuyobozi bw’umurenge ibyo bamaze kugeraho birimo gutangira kwiyubakira ibiro by’utugari tutagiraga inyubako, Kayumba Bernard yasabye abanyarugabano gukomereza aho, abasaba ko batatezuka ku ntego nziza y’imiyoborere myiza ishingiye ku kuba umuyobozi aho kuba umutegetsi, kuko ari ryo banga ry’abanyarwanda rikomeje gushobera amahanga.


text:
Ikinyuranyo cy’imyaka hagati y’umuhungu n’umukobwa gikomeje kubera bamwe inzitizi, hakaba n’abo kibera imbogamizi mu rukundo bigatuma rimwe na rimwe habaho kubeshya imyaka ku ruhande rw’umukobwa kugira ngo atabengwa.
Mu bihugu bimwe na bimwe bikiri mu nzira y’amajyambere kubona umuhungu ukundana n’umukobwa umuruta cyangwa umugabo washakanye n’umugore umuruta, abantu babibonamo amahano mu gihe mu bihugu byateye imbere umuhungu akundana n’umukobwa umuruta batabibonamo ikibazo.
Abasore basaga 50 bari mu byiciro bitandukanye baganiriye na IGIHE, icumi gusa ni bo bemeye ko bashobora gukunda umukobwa ubaruta ubukuru.
Impamvu zitangwa n’abavuga ko batakunda umukobwa ubaruta ubukuru ziratandukanye nk’uko bagiye babidutangariza.
Umusore warangije kwiga muri Kaminuza Nkuru y’u Rwanda tutari butangaze amazina nk’uko yabidusabye, ngo yakundanye n’umukobwa umurusha imyaka itatu bamaranye umwaka n’igice inshuti ze, ababyeyi n’abavandimwe be batangira kumubwira ko babona yarasaze kuko yakundanaga n’umukecuru, n’andi magambo atandukanye.
“Kubera amagambo y’abantu nanjye naje kwiyumvamo ipfunwe, hanyuma nza kumureka nta kindi dupfuye,’’ ngicyo icyemezo yafashe kubera bamwe mu bo babanaga.
Abandi bahungu bavuze ko iyo ukundanye n’umukobwa ukuruta agutegeka, cyangwa akagusuzugura ugahora wumva uri hasi ye.
Umugabo witwa Kayitankore we yatubwiye ko ku bwe umuhungu ufite urukundo nyarwo nta gikwiye kumutangira n’iyo abantu bamubwira inenge zitandukanye ku mukobwa yakunze we ntazo abona.
Kuri we ngo asanga ikibazo cy’imyumvire ari cyo gituma abahungu bamwe bagira ipfunwe ryo gukundana n’abakobwa babaruta.
Ese hari icyo bitwaye umuhungu gukundana n’umukobwa umuruta ubukuru? Ibitekerezo by’abasomyi birakewe.


text:
Kutabwiza umukunzi wawe ukuri ntawabishima, kuko bisenya, ariko hari ukuri gushobora kugira ingaruka ku mibanire yanyu bitewe n’uko uko kuri kumeze n’igihe kuvugiwemo.
Abantu bakundana urukundo nyakuri, ni ngombwa ko babwizanya ukuri, ariko kandi bakabwirana ukutagira uwo gukomeretsa muri bo, kuko hari ukuri gushobora gukomeretsa uwo ukubwiye, umwanya yari yaraguhaye mu mutima we agahita awukwaka bitewe n’igihe kuvugiwemo.
Abantu batandukanye twaganiriye ku kuri kubwirwa umukunzi, bamwe bavuga ko nta mupaka ugomba kubaho mu kubwiza umukunzi wawe ukuri, abandi bakavuga ko ukuri kose atari ngombwa kukuvuga.
Umukobwa umwe tutari butangaze amazina ye nkuko yabidusabye, yari yaravuganye n’umuhungu bakundanaga ko bazajya babwizanya ukuri, umunsi umwe umuhungu asaba uwo mukobwa kumuherekeza mu bukwe bw’umuhungu w’inshuti ye, bagezeyo umukobwa abonye umuhungu warongoye, abwira inshuti ye ati” Sheri uziko hari ikintu nibagiwe kukubwira, urabona uyu muhungu warongoye, tutaramenyana niwe twakundanaga cyane najyaga kumusura nkamarayo iminsi ibiri.’’
Kuva yamubwira ayo magambo, undi ntiyongeye kuvuga, ubukwe burangiye, yakuyeho telefoni, yimuka n’aho yabaga.
Umukobwa agisha inama ngo ntazi icyatumye umukunzi we amwanga, mu gihe ngo biteguraga kuzarushinga muri Werurwe 2013.
Bamwe mu bantu bamaze igihe kitari gito bakundana batangaza ko, ntacyo umuntu akwiye guhisha umukunzi we, kuko iyo amenye icyo wamuhishe akibwiwe n’abandi, bishobora kubangamira urukundo rwanyu cyangwa bikanabatanya burundu.
Umugabo umwe ariko umaze imyaka icyenda yubatse urugo ati”Abantu bakundana bakwiye kubwizanya ukuri, kuzima, kubaka, kudakomeretsa kandi ku gihe”.
Mbere yo kubwiza umukunzi wawe ukuri banza urebe umwanya murimo, kandi umutegure kugira ngo utamukomeretsa, cyangwa ukangiza urukundo rwanyu.
Ntugategereze ko uwo mukundana akubwirwa n’abandi, kuko abandi bashobora kutakuvuga uko kuri, bikakugiraho ingaruka imbere ye, icyubahiro yaguhaga n’urukundo yaragufitiye bikayoyoka.


text:
kuko bose bakoze ibyaha, ntibashiyikïra ubwiza bw'Imana; Abaroma 3:23
kuko ibihembo by'ibyaha ari urupfu, ariko impano y'Imana ni ubugingo buhoraho muri Yesu Kristo Umwami
wacu. Abaroma 6:23
Mwakijijwe n'ubuntu ku bwo kwizera: ntibyavuye kuri mwe, ahubwo ni impano y'Imana; ntibyavuye
no ku mirimo, kugira ngo hatagira umuntu wirarira; Abefeso 2:8-9
"Naho uwo mukoresha w'ikoro ahagarara kure, ntiyahangara no kübura amaso ngo arebe mu ijuru,
ahubwo yikubita mu gituza ati 'Mana, mbabarira, kuko ndi umunyabyaha.' Luka 18:13
Kuko Imana yakunze abari mu isi cyane, byatumye itanga Umwana wayo w'ikinege, kugira ngo ümwizera
wese atrimbuka, ahubwo ahabwe ubugingo buhoraho. Kuko Imana itatumye Umwana wayo mu isi gucira abari
mu isi ho iteka: ahubwo yabikoreye kugira ngo abari mu isi bakizwe na we. Yohana 3:16-17
Nta kigeragezo kibasha kubageraho kitari urusange mu bantu; kandi Imana ni iyo kwizerwa, kuko
itazabakundira kugeragezwa ibiruta ibyo mushobora, ahubwo hamwe n'ikibagerageza izabacira akanzu,
kugira ngo mubone uko mubasha kukihanganira. 1 Abakorinto 10:13
kuko menye neza yuko naho rwaba urupfu, cyangwa ubugingo, cyangwa abamarayika, cyangwa abategeka,
cyangwa ibiriho, cyangwa ibizaba, cyangwa abafite ubushobozi, cyangwa uburebure bw'igihagararo, cyangwa
uburebure bw'ikijyepfo, cyangwa ikindi cyaremwe cyose, bitazabasha kudutandukanya n'urukundo rw'Imana
ruri muri Kristo Yesu Umwami wacu. Abaroma 8:38-39
kuko Kristo ari we amategeko asohoraho, kandi ni we uhesha uwizera wese gukiranuka. Abaroma 10:4
kuko yavuze iti "Mu gihe cyo kwemererwamo narakumviye, No ku munsi wo gukirizwamo naragutabaye." Dore
none ni cyo gihe cyo kwemererwamo, dore none ni wo munsi wo gukirizwamo. 2 Abakorinto 6:2
Abo bantu bumvise ibyo bibacumita mu mitima, nuko babaza Petero n'izindi ntumwa bati "Bagabo bene
Data, mbese tugire dute?" Petero arabasubiza ati "Nimwihane, umuntu wese muri mwe abatizwe mu izina rya
Yesu Kristo, ngo mubone kubabarirwa ibyaha byanyu, kandi namwe muzahabwa iyi mpano y'Umwuka Wera;
Ibayakozwe N'intumwa 2:37-38
mukambara umuntu mushya, waremewe ibyo gukiranuka no kwera bizanywe n'ukuri, nk'uko Imana yabishatse.
Abefeso 4:24
Abaroma
kuko bose bakoze ibyaha, ntibashiyikïra ubwiza bw'Imana; Abaroma 3:23
nk'uko byanditswe ngo "Nta wukiranuka n'umwe, Abaroma 3:10
kuko ibihembo by'ibyaha ari urupfu, ariko impano y'Imana ni ubugingo buhoraho muri Yesu Kristo Umwami
wacu. Abaroma 6:23
Kuko bimeze bityo, nk'uko ibyaha byazanywe mu isi n'umuntu umwe, urupfu rukazanwa n'ibyaha, ni ko urupfu
rugera ku bantu bose, kuko bose bakoze ibyaha. Abaroma 5:12
Tukiri abanyantegenke, mu gihe gikwiriye Kristo yapfiriye abanyabyaha. Abaroma 5:6
ariko Imana yerekanye urukundo rwayo idukunda, ubwo Kristo yadupfiraga tukiri abanyabyaha. Abaroma 5:8
kandi werekanywe n'ubushobozi ko ari Umwana w'Imana mu buryo bw'Umwuka Wera, bigahamywa no kuzuka kwe,
ni we Yesu Kristo Umwami wacu. Abaroma 1:4
kuko tuzi yuko Kristo, amaze kuzuka, atagipfa; urupfu rukaba rutakimufiteho urutabi. Abaroma 6:9
Niwatuza akanwa kawe yuko Yesu ari Umwami, ukizera mu mutima wawe yuko Imana yamuzuye, uzakizwa;
Abaroma 10:9
kuko umuntu wese üzambaza izina ry'Umwami, azakizwa. Abaroma 10:13
kuko menye neza yuko naho rwaba urupfu, cyangwa ubugingo, cyangwa abamarayika, cyangwa abategeka,
cyangwa ibiriho, cyangwa ibizaba, cyangwa abafite ubushobozi, cyangwa uburebure bw'igihagararo, cyangwa
uburebure bw'ikijyepfo, cyangwa ikindi cyaremwe cyose, bitazabasha kudutandukanya n'urukundo rw'Imana
ruri muri Kristo Yesu Umwami wacu. Abaroma 8:38-39
Data wa twese uri mu ijuru
" 'Data wa twese uri mu ijuru, Izina ryawe ryubahwe, Ubwami bwawe buze, Ibyo ushaka bibeho mu isi,
Nk'uko biba mu ijuru; Uduhe none ibyokurya byacu by'uyu munsi; Uduharire imyenda yacu, Nk'uko natwe
twahariye abarimo imyenda yacu; Ntuduhäne mu bitwoshya, Ahubwo udukize umubi; Kuko ubwami n'ubushobozi
n'icyubahiro ari ibyawe, None n'iteka ryose. Amen.' " Matayo 6:9-13
Zaburi 23
Uwiteka ni we mwungeri wanjye, sinzakena. Andyamisha mu cyanya cy'ubwatsi bubisi: Anjyana iruhande
rw'amazi adasuma. Asubiza intege mu bugingo bwanjye, Anyobora inzira yo gukiranuka ku bw'izina rye. Naho
nanyura mu gikombe cy'igicucu cy'urupfu, Sinzatinya ikibi cyose, kuko ndi kumwe nawe. Inshyimbo yawe
n'inkoni yawe ni byo bimpumuriza. Untunganiriza ameza mu maso y'abanzi banjye: unsïze amavuta mu mutwe;
igikombe cyanjye kirasesekara. Ni ukuri kugirirwa neza n'imbabazi bizanyomaho iminsi yose nkiriho: Nanjye
nzaba mu nzu y'Uwiteka iteka ryose.
Nuko muri iyo minsi itegeko riva kwa Kayisari Awugusito, ngo abo mu bihugu bye bose bandikwe. Uko ni ko kwandikwa
kwa mbere, kwabayeho Kureniyo ategeka i Siriya. Bose bajya kwiyandikisha, umuntu wese ajya mu mudugudu w'iwabo.
Yosefu na we ava i Galilaya mu mudugudu w'i Nazareti, ajya i Yudaya mu mudugudu wa Dawidi witwa i Betelehemu, kuko
yari uwo mu nzu ya Dawidi no mu muryango we, ajya kwiyandikishanya na Mariya, uwo yasabye, wari utwite. Bakiri iyo,
igihe cye cyo kubyara kirasohora, abyara umuhungu w'imfura, amworosa imyenda y'impinja amuryamisha mu muvure w'inka,
kuko bari babuze umwanya mu icumbi. Muri icyo gihugu harimo abungeri bararaga ku gikumba, bahindana kurinda umukumbi
wabo. Nuko marayika w'Umwami Imana abahagarara iruhande, ubwiza bw'Umwami burabagirana bubagota impande zose, bagira
ubwoba bwinshi. Marayika arababwira ati "Mwitinya, dore ndababwira ubutumwa bwiza bw'umunezero mwinshi uzaba ku bantu
bose, kuko uyu munsi Umukiza abavukiye mu murwa wa Dawidi, uzaba Kristo Umwami. Iki ni cyo kiri bubabere ikimenyetso
ni uko muri busange umwana w'uruhinja yoroshwe imyenda y'impinja, aryamishijwe mu muvure w'inka." Muri ako kanya
haboneka ingabo zo mu ijuru nyinshi ziri kumwe na marayika uwo, zisingiza Imana ziti "Mu ijuru icyubahiro kibe
icy'Imana, No mu isi amahoro abe mu bo yishmira." Abamarayika bamaze gusubira mu ijuru, abungeri baravugana bati
"Nimuze tujye i Betelehemu, turebe ibyabayeyo, ibyo Umwami Imana itumenyesheje." Bagenda bihuta, basanga Mariya na
Yosefu n'umwana w'uruhinja aryamishijwe mu muvure w'inka. Babibonye babatekerereza iby'uwo mwana, nk'uko babibwiwe.
Ababumvise bose batangazwa n'ibyo abungeri bababwiye. Ariko Mariya abka ayo magambo yose mu mutima we, akajya
ayatekereza. Maze abungeri basubirayo bahimbaza bashima Imana ku byo bumvise byose no ku byo babonye, nk'uko
babibwiwe. Luka 2:1-20
Itangiriro 1-3
Copyright © La Société Biblique au Rwanda 1993


text:
Mu gihe yari bimenyerewe ko benshi mu bakoresha ubukwe bifashisha ijambo ryo muri Bibiliya, Nsanzabera Jean de Dieu umenyerewe ku izina ry’Umusizi, we yahisemo gukoresha ijambo akuye mu gitabo cye yise “Imitoma y’Abato”.
Ayo magambo agira ati: “Naramubonye nshira agahinda, umutima utangira kuvumera, kumukunda biwuvugisha, n’uko nigaba mu nganzo, mwita inyange idaharanira kwera” (Imitoma y’Abato Vol. 1 Jean de Dieu).
Aganira na IGIHE, Umusizi Nsanzabera yavuze ko impamvu yatumye akoresha amagambo yo mu gitabo cye ari uko yumva Abanyarwanda bari gutera intambwe yo kuba bahimba imitoma yabo bwite bajya bakoresha mu butumire bwabo batarinze kwifashisha iy’Abayahudi.
Yagize ati:”Salomo yari umusizi kandi abantu benshi iyo bagiye gukoresha ubukwe bifashisha amagambo yuje ubusizi n’ubuhanga bwe na bagenzi be. Nashatse kugaragaza ko natwe dufite ubuhanga bwo kwandika amagambo y’imitoma n’ibisigo bisa nk’amagambo aboneka mu ndirimbo za Salomo, mu migani ndetse no muri Zaburi za Dawudi".
Ubukwe bw’Umusizi Nsazabera Jean de Dieu na Agashami Uwanyagasani Ange Theodette buzaba kuwa 25 Werurwe 2012, bubere imbere y’Itorero ryAbadivantisite b’Umunsi wa Karindwi rya Kigali English Church i Kibagabaga. Abatumiwe bakazakirirwa mu ‘Gicumbi cy’Umuco’ kuri Stade Amahoro i Remera.
Kuri iki Cyumweru tariki 11 Werurwe 2012, Umusizi Nsanzabera azasaba, akwe anasezerane imbere y’amategeko mu Murenge wa Byumba, mu Karere ka Gicumbi, mu Ntara y’Amajyaruguru.
Ku rupapuro rw’ubutumire kandi hagaragaraho ko Nsazabera Jean de Dieu na Agashami Uwanyagasani Ange Theodette bazakora Inkera y’ishimarongora (umuhango wakorwaga nyuma y’ishyingirwa bamaze kumenya ko umusore n’umukobwa barashe intego). Uyu muhango ukazaba kuwa 1 Mata 2012, ubere ku Ntebe y’Abasizi, i Nduba, mu Karere ka Gasabo, aho avuka.
Nsanzabera Jean de Dieu ni Umushakashatsi, Umusizi, Umwanditsi, Umuhanga mu mateka n’umuco, ubuvanganzo n’ibitekerezo, ibisakuzo, imivugo n’ibisigo by’u Rwanda. Yasohoye ibitabo bitandukanye birimo icyitwa “SUBIRA KU ISOKO”, “INKA Z’INDATWA” na “IMITOMA Y’ABATO Vol. 1” ari nacyo yakuyemo interuro igaragara ku butumire bwe.
Ni Gacamigani, umuhanzi n’umuririmbyi akaba na rwiyemezamirimo ufite isosiyete SOFUN Ltd ikora ibintu bitandukanye birimo n’ubucukuzi bw’amabuye y’agaciro. Yabaye umurezi (umwarimu) wigisha ibijyane n’umuco n’amateka y’u Rwanda.
Mu magambo ye yuzuye ubusizi akunze kuvuga ko ari intiti itekerereza ingoma akaba n’umuhanga mu kuvuga amahamba n’amazina y’inka mu mihango ijyanye no gusaba no gukwa.


text:
URUHOSHO
Ni ubwoko bw’imboro bukundwa n’abagore benshi babyaye, iteye nkurubaho kandi ikaba ndende, imara abagore ipfa cyane ikunda kuba ifitwe n’abagabo b’ibituza binini kandi bakamutse, bakunda siporo.
Iyo basweye umugore cyangwa umukobwa utaraguka cyane arasaduka kubera imigongo yayo migari, abagore babo ubasangana ibituba birangaye cyane.
INDIGA
N’akaboro kagufi kandi usanga n’utubya twako ari duto dusa n’utwo bometseho. Indiga iraswera cyane bigatinda ku buryo idapfa kugwa kabone n’iyo arangije.
Indiga zigirwa n’abagabo kenshi usanga bafite inda, abagore bashyukwa cyane usanga badashira ipfa kuko katagera kure bigatuma bashobora kuba basambana hanze.
RWOGA
Imboro bita Rwogamabando n’imboro ndende cyane hafi cm 20 kujyana hejuru ibyibushye kuva ku mabya ikagera ku gitini ihorose, ifite imitsi hose, kandi igira amabya anagana. Zikunze kugirwa n’abagabo bahorose cyangwa b’inzingo, uyifite iyo agiye k’umugore usanga nta wundi mugabo yakunda ngo imara ipfa iyo isohoye itinda gushyukwa.
AKARAGA
Ni akaboro gafite nka cm 13 kugeza kuri 19cm kaba ari gato mu mubyimba abagore ntibagakunda ngo kabicisha umushyukwe ngo gashobora gusohora inshuro nka cumi mu minota mirongo itatu.
Akaraga gakunze kugirwa n’abagabo batanywa inzoga kandi baringaniye
IGIHASHI
Ni ubwoko bwose bw’imboro zitarangiza. Hari abagabo batajya barangiza n’iyo barangije aho kuza amasohoro haza amaraso.
Impanvu ni nyishi zitera kuba igihashi hari ubwo baba baramukubise hasi akiri umwana maze ubwonko bugacubangana hormone zituma hakorwa amasohoro zigahita zipfa, hari ubwo aba yararwaye maralia yo mu mutwe na bwo bigatuma hari ibintu byangirika mu mubiri ntashobore kubyara.
IMPARE
N’imboro yasiramuwe ikiva mu nda ushobora kwibaza ko ariyo bakebye vuba. Ihorana umushyukwe kandi abagabo bafite impare barakazwa n’ubusa; bagira n’ubwoba cyane.
Iyo barangije bakunze kugwa agacuho kandi ngo bakunze kubyara abakobwa amasoro yabo akenshi asa n’utuzi.


text:
Kwigisha indagagaciro nyarwanda bikwiye kujyana n’uburere bwiza ku bana, “S.E MINEDUC”.
Ntabwo umwana umwohereza ku ishuri nk’itungo rigiye ku mugenzi – Sembagare
Posted on April 30, 2014 by admin in Imyitwarire
Umuyobozi w’akarere ka Burera, Sembagare Samuel, arasaba ababyeyi bo mu karere ka Burera bafite abana biga mu mashuri abanza ndetse n’ayisumbuye kujya babohereza ku ishuri bafite ibikoresho by’ishuri byose bisabwa kuko aribwo baziga neza kandi bagatsinda.
Sembagare avuga ibi mu gihe igihembwe cya kabiri cy’amashuri abanza n’ayisumbuye cyatangiye ku wa mbere tariki ya 28/04/2014.
Iyo itangira ry’amashuti ryageze usanga hari bamwe mu babyeyi batohereza abana babo ku mashuri kugira ngo bakomeze kubafasha imirimo yo mu rugo cyangwa se banabohereza ku ishuri bakagenda nta n’ibikoresho by’ishuri bafite.
Umuyobozi w’akarere ka Burera yihaniza ababyeyi nkabo ababwira ko umwana wese ugeze mu gihe cyo kwiga agomba kwiga kandi akitabwaho mu buryo bushoboka bwose: agurirwa ibikoresho birimo amakaye ndetse n’amakaramu.
Agira ati “Ntabwo umwana umwohereza (ku ishuri) nk’itungo rigiye ku mugenzi! Umugurira ibyangombwa: “Uniformes” irahari, udukweto, abana b’abakobwa utuvuta, (bakajya kwiga0 babasukuye, yagera mu ishuri umwarimu yakwigisha akabona koko ko uriya mwana azasimbura “mayor”…
“Nta mwana n’umwe ugomba kureka ishuri. Leta itanga byose ifatanyije namwe ababyeyi: aya mashuri mwubaka, murayubaka Leta ikabatera inkunga. Byaba bibabaje mwubatse amashuri, abana mubyaye ntibagire amahirwe yo kwiga muri ayo mashuri.”
Sembagare akomeza asaba abayobozi b’inzego z’ibanze cyane cyane abayobozi b’imidugudu kubishyiramo ingufu kuburyo nta mwana uzongera guta ishuri.
Mu karere ka Burera hakunze kugaragara umubare munini w’abana bata ishuri bakajya gupakagasa haba mu Rwanda ndetse no muri Uganda abandi bo bakajya gufasha ababyeyi imirimo yo mu rugo.
Umwaka w’amashuri wa 2013 wonyine warangiye abana babarirwa muri 445 aribo bamaze guta ishuri muri burera.
Ubuyobozi bw’akarere ka Burera buvuga ko bwahagukiye iki kibazo kuburyo umwaka w’amashuri 2014 uzarangira nta mwana numwe utaye ishuri, aho umubyeyi uzakura umwana mu ishuri azajya ahanwa.


text:
Ingagi
Ingagi (izina ry’ubumenyi mu kilatini Gorilla)
Kwiga iby’inguge ni ugusesengura ubuzima bw’inguge. Iri ni ishami ry’ibinyabuzima rikaba rifitanye isano rya bugufi n’ibijyanye no kwiga imiterere y’ikiremwa-muntu. Ubu ni ubumenyi bw’inguge ku muntu w’iki gihe (genus Homo) cyane cyane umuntu wo mu gihe tugezemo (Homo sapiens). Ubwo bumenyi bubumbira hamwe kwiga ibisamuntu, birimo abakurambere ba muntu hamwe n’ubundi bwoko bw’inguge zo muri Afurika. Ubumenyi bwo kwiga inguge bugezweho ni ubuhanga buhambaye. Ubwo bumenyi buhera ku kwiga imiterere y’abakurambere b’inguge hamwe, aho zikunze kwibera, ibijyanye n’imitekerereze yazo n’imivugire yazo. Ibi byafashije cyane mu kurushaho ku kumenya ibanze ry’imyifatire y’umuntu n’ibijyanye n’iyo myifatire ku bakurambere ba muntu.[1]
Amoko menshi y’ inguge hari byinshi ahuriyeho n’ abantu ariko ingagi zo ni akarusho! Ibirenge n’intoki byazo biteye nk’iby'abantu kurusha ubundi bwoko bwose bw’inguge ; ingagi zimara igihe kinini ku butaka kurusha izindi nguge zose, niyo mpamvu ibirenge byazo bishobora kugenda nta kibazo. Ibi ubibonera cyane ku ngagi zo mu birunga.[2]
Contents
Abaturage[edit | edit source]
Umubare munini w’izo ngagi uba mu gace k’Afurika yo hagati mu karere k’ibirunga byo mu Rwanda, Repubulika iharanira demokarasi ya Kongo na Uganda. Abayobozi b’ibi bihugu bafatanije n’imiryango iharanira gusigasira urusobe rw’ibinyabuzima bakaba barakoze ibarura ryasanze muri 2011 hazaba hari ingagi zigera kuri 480 mu gihe muri 2003 zanganaga na 380. Iyi mibare ikaba ituma ku isi yose ubu habarirwa ingagi zigera kuri 786. Uyu mubare nk’uko ubuyobozi bw’i’bihugu bibamo ingagi bubivuga ukaba wariyongereye bitewe n’ingamba zafashwe zo kurwanya abahiga inyamaswa. Ibi bikiyongera no ku kurwanya itwika ry’amashyamba.[3]
Amoko[edit | edit source]
- Ingagi zo mu birunga cyangwa Ingagi zo mu misozi (Gorilla beringei): Zigera kuri cumi n’ebyiri ndetse n’izindi nyamaswa, izo ngagi n’inyamaswa zari mu ishyamba ry’ibirunga zahunze umuriro wari umaze igihe uri gukongeza inkengero z’ishyamba z’ibirunga ku ruhande rw’u Rwanda ndetse na Uganda, izo ngagi rero ngo zahisemo kugana ku ruhande rwa Repubulika Iharanira Demokarasi ya Kongo kuko ariho zari zizeye umutekano kuko ho nta muriro wahageraga.
- Ingagi zo mu burengerazuba (Gorilla gorilla)
Notes[edit | edit source]
- ↑ Kubungabunga ingagi
- ↑ Ingagi zo mu Birunga: inyamaswa zifite byinshi zihuriyeho n\'abantu
- ↑ http://www.intege.com/ingagi.html


text:
Kuri uyu wa mbere tariki ya 18 Kamena 2012, nibwo Inkiko Gacaca zisozwa hose mu gihugu. Mu gihe zimaze zikora zageze kuri byinshi, hacibwa n’imanza zisaga miliyoni ebyiri.
Inkomoko y’Inkiko Gacaca
Inkiko gacaca zifite imizi mu mateka y’u Rwanda, aho mu bihe bishyize kera abakurambere bahurizaga mu gacaca, abafite ibibazo bakabacira imanza ariko ahanini hagamijwe kubunga.
Jenoside yabaye mu Rwanda yeteje ibibazo byinshi cyane, harimo n’iby’ubutabera, dore ko imanza zagombaga gucibwa zari gufata imyaka isaga 110 iyo zicibwa n’inkiko zisanzwe.
Nyuma yo kubona ikibazo cyari mu rwego rw’ubutabera aho imyaka itanu nyuma ya Jenoside hari hamaze gucibwa imanza 6000 mu gihe izindi 120.000 zari zitaracibwa, hatekerejwe uburyo bw’Inkiko Gacaca.
Inkiko Gacaca zashyizweho n’itegeko ngenga n° 40/2000 ryo ku wa 26/01/2001 risimburwa n’itegeko ngenga nº 16/2004 ryo ku wa 19/06/2004 zigamije gufasha kumenya ukuri kubyabaye muri Jenoside yakorewe Abatutsi, kwihutisha imanza z’abakurikiranyweho ibyaha bya Jenoside n’ibindi byaha byibasiye inyoko muntu, guca umuco wo kudahana, gufasha Abanyarwanda kugera k’ubumwe n ’ ubwiyunge hakoreshejwe ubutabera bwunga no kugaragaza ubushobozi bw’Abanyarwanda bwo mu kwicyemurira bibazo. Icyo gihe Inkiko Gacaca zagizwe rimwe mu mashami yari agize Urukiko rw’Ikirenga.
Inkiko Gacaca zari zigamije:
Gushaka ukuri ku byabaye mu gihe cya Jenoside yakorewe Abatutsi, Kwihutisha imanza z’abakurikiranweho icyaha cya Jenoside n’ibindi byaha byibasiye inyokomuntu, Guhana abagize uruhare muri Jenoside, Kunoza inzira yo guca umuco wo kudahana no gushimangira ubumwe bw’Abanyarwanda.
Ni muri uwo murongo wo kunga no kubanisha neza Abanyarwanda, Itegeko Ngenga rishyiraho Inkiko Gacaca kimwe n’Itegeko Ngenga n° 08/96 ryo ku wa 30/08/1996 ryagenaga ikurikirana ry’ibyaha bya Jenoside rishyira abakurikiranwe mu nzego, hakurikijwe uruhare rwa buri muntu, maze rikagena ibihano biciriritse ku bagizwe ibikoresho n’ubutegetsi bubi bwariho icyo gihe, bihannye bakemera icyaha bakanagisabira imbabazi.
Mu gihe twizihiza isabukuru y’imyaka 10 Inkiko Gacaca zimaze zishyizweho, imirimo y’Inkiko Gacaca yabaye myinshi igihe yatangiye guca imanza ku itariki ya 10 Werurwe 2005. Guhera ubwo, inkiko Gacaca zaciye imanza zigera kuri 2.000.000.
Ni ngombwa kwibutsa ko imirimo yakozwe n’inkiko Gacaca tuyikesha ubwitange bw’Abanyarwanda muri rusange, Inyangamugayo zigera ku 16.442 zikwiye gushimwa by’umwihariko kubera imirimo itoroshye zakoze.
Ibyagezweho n’inkiko gacaca
Mu myaka isaga gato icumi ishize izi nkiko zikora, haciwe imanza zisaga miliyoni ebyiri.
Umunyamabanaga Nshingabikorwa w’Inkiko Gacaca, Madamu Mukantaganzwa Domitila yavuze ko inkiko gacaca zishojwe inkiko zose zararangije kuburanisha amadosiye yose y’imanza zari zifite.
Bamwe bahanishijwe gufungwa, abandi bahanishwa imirimo ifitiye igihugu akamaro, hari n’abagizwe abera.
Mukantaganzwa avuga ko kuba mu myaka icumi imanza zose zagaragajwe n’abaturage bitavuga ko ibibazo byose byarangiye, ari nayo mpamvu imanza zindi zizabaho zizaburanishwa mu nkiko zisanzwe.
Zimwe mu mbogamizi zatangajwe harimo ingengabitekerezo ya jenoside, kuba zimwe mu nyangamugayo zaburanishaga mu nkiko gacaca zaragaragaweho kugira uruhare muri Jenoside, kutavugisha ukuri kwa bamwe mu batangabuhamya, no guterwa ubwoba kw’abatangabuhamya hamwe na hamwe, hakaba na hake hanuganugwaga ruswa.
Ibibazo n’ibisubizo ku nkiko gacaca
1. Inkiko Gacaca zatangiye gukora ryari?
Imirimo y’icyiciro cy’igerageza cy’Inkiko Gacaca yatangiye ku itariki ya 18 Kamena 2002 mu Mirenge 12 mu Ntara zose n’Umujyi wa Kigali.
2. Inkinko Gacaca zari zingahe?
12,103
3. Inkiko Gacaca zari zifite inyangamugayo zingahe?
16,442
4. Ni uwuhe mubare w’abantu bashinjwe n’inkiko Gacaca?
Inkiko Gacaca zarimo ibyiciro bitatu bigizwe n’icyiciro cyarimo abateguye Jenoside, abasambanyije abantu ku gahato n’abakoze iyica rubozo, aba bakaba ari bari bagize icyiciro cya mbere kigizwe na 11,5%.
Icyiciro cya kabiri cyari kigizwe n’abakoze ubwicanyi cyangwa ibindi byaha byateye urupfu rw’abantu, iki cyiciro kikaba cyari kigizwe na 61,6%. Icyiciro cya gatatu cyari kigizwe n’abaregwa ibyaha byerekeye imitungo, bakaba bari bagize icyiciro cya 26,9%.
5. Kuki bavuga ko Gacaca ishingiye ku muco Nyarwanda?
Gacaca ishingiye ku muco Nyarwanda kuko kuva na kera Abanyarwanda bayifashishaga mu gukemura ibibazo n’amakimbirane hagamijwe kubaka no kubanisha neza umuryango nyarwanda.
6. Kuki Gacaca zifashishijwe kandi hari inkiko zisanzwe?
Mbere yo guhitamo Inkiko Gacaca, Abanyarwanda bageregeje guhangana n’ikibazo cy’imanza za Jenoside hakoreshejwe inkiko zisanzwe ariko biza kugaragara ko izi nkiko zitari gukemura iki kibazo n’iyo biza kuba mu gihe cy’imyaka irenga ijana. Kugira ngo habeho ubutabera rero, hagombaga kwitabazwa uburyo budasanzwe aribwo inkiko Gacaca.
7. Gacaca yaburanishije imanza zingahe?
Gacaca yaburanishije imanza zigera kuri 1,951,388 mu gihe cy’imyaka umunani.
8. Gacaca nirangiza imirimo yayo muri Kamena 2012, ni izihe ngamba zashyizweho zo kurangiza imanza zitarangiye?
Muri Kamena, Inteko Ishinga Amategeko izatora itegeko rirangiza Gacaca. Ibyaha bya Jenoside ntibisaza, ni kubw’iyo mpamvu imanza zitarangiye zizajya mu nkiko zisanzwe.
9. Kuki Inkiko Gacaca zirangije imirimo ubu?
Inkiko Gacaca zashyizweho kubw’impamvu yihariye ariyo guca imanza za Jenoside no kwunga Abanyarwanda . Ubwo rero imanza hafi ya zose zaburanishijwe, nta mpamvu yo ku kugumishaho urwo rwego.
10. Umubare w’abahamwe n’ibyaha mu iburanisha rya Gacaca ungana ute?
Abantu bahamwe n’ibyaha muri Gacaca ku rwego rwa 65%
11. Kuki abaregwaga batemererwaga kugira ababunganira?
Mu mategeko ya Gacaca nta ngingo n’imwe yabuzaga abantu kugira abunganizi. Mu manza zimwe na zimwe hagaragaye abunganizi.
12. Ni iki kigaragaza ko Gacaca yageze ku nshingano yayo yo kunga Abanyarwanda?
Inkiko Gacaca zashyizweho nk’urwego rwo gutuma Abanyarwanda baganira ku bibazo byasizwe na Jenoside. Ibi biganiro byatumye habaho kumenya ukuri ku byabaye cyane cyane mu gihe cyo gukusanya amakuru. Ibi ni bimwe mu byatumye inkiko Gacaca zigera kuri imwe mu nshingano zayo ikomeye ariyo kwunga Abanyarwanda.
13. Ni izihe nzitizi Gacaca yahuye nazo?
Zimwe mu nzitizi Gacaca yahuye nazo ni abavugaga ko itakoraga mu buryo busanzwe inkiko zikoramo. Abandi bakavuga ko ubwo ari uburyo bushya bushyizweho, byashoboraga gutuma zitagera ku nshingano zazo. Izindi nzitizi zagaragaye ni izerekeye amikoro n’ubumenyi bw’inyangamugayo kandi ibi bibazo bikaba byaragiye bikemuka buhoro buhoro.
14. Abanyarwanda babona bate Inkiko Gacaca?
Abanyarwanda benshi babona inkiko Gacaca nk’imwe mu nkingi z’ubumwe, ubwiyunge n’iterambere ry’Abanyarwanda.
15. Gacaca yakoresheje amafaranga angahe?
Gacaca yakoresheje amafaranga agera kuri miliyari 29 z’amanyarwanda.
16. Icyo Perezida Kagame yavuze ku Nkiko Gacaca
“Tuzi agaciro n’umumaro by’inkiko gacaca. Ibyo izi nkiko zagezeho birenze ibyo buri wese yatekereza. Inkiko Gacaca zafashije mu gutanga ubutabera no kunga Abanyarwanda. Izi nkiko ni igihamya cy’ubushobozi twifitemo bwo kwikemurira ibibazo bamwe bakeka ko bidashoboka.”
Hifashishijwe: urubuga rw’Inkiko Gacaca


text:
Ubyobozi bwa VTC Ruhango bufite ishami rya Electronics, buravuga ko bumaze guhangira agashya “innovation” abanyeshuri baryigamo, ako gashya mgo ni ako kuzajya babasha gufata mudasobwa “computers” zamaze gusaza bakazikoramo television zizajya zigurishwa abaturage ku mafaranga macye ugereranyije n’igiciro basanzwe bayiguraho.
Byari bimenyerewe ko iyo umuntu afite mudasobwa igasaza nta kindi yayikoresha ahubwo ashaka amafaranga yo kugura indi, ariko kuri ubu iri shuri rimaze igihe gito ritangiye nyuma yo kubona ibyangombwa by’ikigo cy’igihu gishinzwe ubumenyingiro “WDA”, rirahamya ko nta gikoresho cy’ikoranabuhanga kizongera gupfa ubusa ndetse ngo kibe cyateza ikibazo muri sosiyete.
Ishuri rya VTC Ruhango ryatangiye imirimo yaryo guhera mu mwaka wa 2013, ariko ritangira gukora ku mugaragaro muri uyu mwaka wa 2014 rimaze kwemerwa na WDA, rikaba ryigisha abanyeshuri mu gihe gito cy’amezi atandatu, aho abanyeshuri bigishwa gukora no gusana ibikoresho by’ikoranabuhanga, rimaze gusohokamo abanyeshuri 18 harimo abakobwa batatu.
Umuyobozi wa VTC Ruhango Alphonse Bimenyimana, avuga ko mu gihe gito bamaze batangiye, bagiye batekereza ku bintu byinshi umunyeshuri uhageze ashobora kuhigira mu gihe gito kandi yagera hanze bikamugirira akamaro.
Agira ati “dore hano twakira abanyeshuri bingeri zitandukanye, hari abaza barangije icyiciro cya mbere cy’amashuri yisumbuye ndetse n’icya kbari, ariko hari abaza bararangije amashuri yisumbuye ugasanga nta kintu na kimwe biyiziye, aha rero turateganya ko umwana azajya ava aha akajya iwabo niyo atabona akazi, ariko nibura ibikoresho by’ikoranabuhanga biri mu gace k’iwabo ntibipfe ubusa.”
Uyu muyobozi avuga ko ibi bizagerwaho nta gushidikanya, kuko icyambere umwana bamuha ibikoresho bihagije agakora ibintu biri munyandiko ariko no mu bikorwa bijyana.
Akavuga ko ari muri ubwo buryo bashaka ko iri shuri rizaba igisubizo ku baryigamo ariko n’abaturage bakagira inyungu barikuraho. Ati “dore tumaze gusohora icyiciro cya mbere ariko cyo nticyagize amahirwe menshi nk’abandi tugiye gutangirana nabo guhera tariki ya 15/06/2014.”
VTC Ruhango izajya ifata mudasobwa yashaje ikuremo ibikoresho bicye hongerwemo ibindi maze ikore nka television. Bivuze ko iyi televisiyo nibura umuturage azajya ayigura amafaranga ibihumbi 20 mu gihe ubundi yayigura ibihumbi 60.
Mu ruzinduko aherutse kugirira muri iri shuri tariki ya 28/05/2014 minisitiri w’urubyiruko n’ikoranabuhanga Jean Philbert Nsengimana, yageze muri iri shuri maze yerekwa iri koranabuhanga ryo gufata mudasobwa ukayibyazamo televisiyo mu gihe cy’iminota itatu gusa.
Minisitiri w’urubyiruko n’ikoranabuhanga yatangajwe na Televisiyo ikorwa mu minota itatu gusa, yemerera uru rubyiruko ubufasha.
Igikorwa cyamushimishije cyane maze asaba urubyiruko rwashinze iri shuri ko igihe cyose ruzahura n’ikibazo ruzamwegera akarufasha mu buryo butandukanye bwaba ubw’inama cyangwa gukorerwa ubuvugizi.
Uwamahoro Charlotte ni umunyeshuri umaze amezi 4 yiga muri iri shuri, avuga ko yafashe icyemezo cyo kuza kwiga aha nyuma y’uko arangije kwiga umwaka 6 mu ishami ry’imibare, yagera hanze akabura icyo akora.
Ati “kuko WDA ihora ishishikariza urubyiruko kwiga ubumenyingiro, nanjye naje aha kugirango nze nige electronic kuko mu gace k’iwacu haba ibikoresho byinshi by’ikoranabuhanga bipfa bakajugunya. Ubu rero nimva aha nzabona akazi kandi abaturage nabo babyungukiremo kuko nta kintu cy’impfabusa kizongera kubaho.”
Irene D’ Amour nawe arimo ararangiza muri iri shuri, akaba ahamagarira urubyiruko rugenzi rwe gutinyuka rukajya mu myuga, kuko ngo aho igihe cyigeze, umuntu agomba gutekereza icyo azamarira igihugu adategereje icyo kizamumarira.
VTC Ruhango n’ishuri ry’imyuga ryatangijwe na Koperative y’urubyiruko COOTELRU “cooperative des Techniciens en Electronique de Ruhango” ikaba ifite ishami rikora rikanensitara ibyuma by’ikoranabuhanga.


text: Mu minsi ishize nibwo Kamichi yafataga amashusho y’indirimbo ye nshya yise byacitse, kuri ubu rero yamaze gushyira ahagaragara amashusho y’indirimbo ye yise “Byacitse” ikaba izaba izagaragara kuri Alubumu ye nshya ari gukora yise “ubumuntu” izasohoka mu minsi ya vuba! Mu byo uyu musore yishimira harimo abamubaye hafi mu gukora aya mashusho ndetse n’abagikomeza kumugaragariza ko bamuri inyuma, yanaboneyeho kudutangariza ko iyi ndirimbo ahanini yayikoreye abantu bakuru dore ko bari bamaze iminsi babimusaba!


text:
Amazu atandatu yubakirwa abarokotse Jenoside yakorewe abatutsi batishoboye bo mu murenge wa Mushubati mu karere ka Rutsiro yatangiye kubakwa mu kwa gatandatu mu mwaka wa 2012, bikaba byari biteganyijwe ko agomba kubakwa mu gihe kingana n’umwaka umwe, ariko amwe muri yo agejeje mu kwezi kwa kane 2014 ataruzura.
Rwiyemezamirimo witwa Gatabazi Daniel watsindiye isoko ryo kubaka ayo mazu avuga ko we atigeze ananirwa kuyubaka. Abamuhaye isoko na bo ntibigeze bamufata nk’aho kuyubaka byamunaniye, ahubwo ngo gutinda kuzura byatewe n’uko hari ibyo yabasabaga agomba gukoresha ntibabimuhe, nk’uko babaga babyemeye.
Ikigega gitera inkunga abarokotse Jenoside batishoboye (FARG) ni cyo cyatanze inkunga yo kubakira abatishoboye barokotse Jenoside batuye hirya no hino mu mirenge igize akarere ka Rutsiro. Ubuyobozi bw’akarere buvuga ko ayo mafaranga bukimara kuyakira na bwo bwahise buyoherereza imirenge kugira ngo ikorane na ba rwiyemezamirimo mu bikorwa byo kubaka ayo mazu.
Amazu yo mu yindi mirenge yo ngo yarubatswe, ararangira, ariko ikibazo kivuka ku mazu atandatu yagombaga kubakwa mu murenge wa Mushubati. Rwiyemezamirimo wahawe isoko ryo kubaka amazu yo mu murenge wa Mushubati avuga ko inzu imwe abamuhaye isoko bari bayigeneye miliyoni ebyiri n’ibihumbi 342.
Ikibazo cya mbere cyavutse ngo ni uko abubakirwa amazu ari bo bagombaga kwishakira ibibanza nk’uko byari biri mu masezerano, ariko rwiyemezamirimo amara amezi atandatu ataratangira kubaka, ategereje ibibanza bitunganye byo kubakamo ntiyabibona kubera ko ngo abagombaga kubakirwa basabwe kwisiziriza ibibanza nyamara nta bushobozi bafite.
Bitewe n’uko igihe yari yahawe cy’umwaka umwe cyo kuba yarangije kubaka ayo mazu yabonaga kiri kumushirana, rwiyemezamirimo ngo yumvikanye n’akarere asiza ibyo bibanza bitandatu byose akoresheje amafaranga ye bwite. Nyamara ibibanza bimaze kuzura, rwiyemezamirimo ngo yatanze fagitire yabyo, ariko babura uko bamwishyura kubera ko mu masezerano ntaho byari byanditse.
Rwiyemezamirimo ngo yari yemeye gusiza ibyo bibanza byose uko ari bitandatu ku mafaranga ibihumbi 600, ariko ngo ku mafaranga yakoresheje harenzeho ibihumbi 240 kubera ko ngo hari ibibanza bitatu byamugoye cyane kubera ko byarimo amabuye kandi biri n’ahantu hahanamye.
Ubusanzwe rwiyemezamirimo ngo yagendaga yubaka icyiciro yakirangiza bakamwishyura amafaranga ahwanye n’ibyo yakoze nk’uko byari mu masezerano.
Ayo mafaranga rwiyemezamirimo yakoresheje ku bibanza ngo ari mu byadindije akazi kuko yakoreshejwe mu byo atari ateganyirijwe, hiyongeraho n’ikibazo cyo kwanga kuyamwishyura kuko ntaho agaragara mu masezerano yanditse.
Rwiyemezamirimo we yabagaragarije ko amafaranga bateganyije kuri buri nzu ari make kuko hagiye havuka izindi mbogamizi bituma ya mafaranga arenga.
Ubuyobozi bw’umurenge wa Mushubati n’ubw’akarere ka Rutsiro bwemereye rwiyemezamirimo ko nagera mu bikoni bazatanga umuganda wo kubumba amatafari yo kubaka ibikoni kugira ngo nibura bigabanye igihombo rwiyemezamirimo yari yaguyemo kubera ko abamuhaye isoko ari bo bari bakoze imibare nabi.
Igihe cyo kubaka ibikoni kigeze, rwiyemezamirimo yasabye ya matafari bemeye kubumba binyuze mu muganda ntiyayabona kubera ko abaturage barimo bakoreshwa mu yindi miganda yo kubumba amatafari yo kubaka ibyumba by’amashuri y’uburezi bw’ibanze bw’imyaka icyenda na cumi n’ibiri. Ngo bamubwiye ko umuganda bamwemereye wo kubumba amatafari yo kubaka ibikoni azawubona izo nyubako z’amashuri zimaze kurangira, ariko n’aho zirangiriye, uwo muganda ngo ntawo yigeze ahabwa.
Igikoni kimwe bakibariye ko kigomba kubakwa n’amatafari 600 ya rukarakara. Rwiyemezamirimo yasabye ko bamwishyura amafaranga yakoresheje mu gusiza ibibanza bitandatu by’amazu manini kugira ngo ayakoreshe mu kwibumbira amatafari yo kubaka ibikoni, abyubake arangize akazi ke, ariko na yo barayamwima.
Nubwo hari ibyo yasabaga ntabihabwe, bigatuma akazi ke kadindira, Gatabazi Daniel wubaka ayo mazu avuga ko yanze kuyata kuko yabonaga ari we uzabihomberamo, izina rye rikangirika, ndetse ubutaha ntabashe kongera kujya apiganira amasoko.
Amazu atatu yarangije kuyubaka, yo n’ibikoni byayo hamwe n’ubwiherero bwayo, hasigara andi mazu atatu agomba kurangiza akayubakira n’ibikoni n’imisarani. Impamvu yiyemeje gukomeza kuyubaka akayarangiza ngo ni uko igihe cy’imvura nyinshi cyashoboraga gutuma amazu asenyuka, bikazamugora yongera kuyazamura.
Ku wa gatatu tariki 16/04/2014, rwiyemezamirimo yagarutse ku buyobozi bw’umurenge wa Mushubati, asaba ko yahabwa amafaranga yakoresheje mu gusiza ibibanza kugira ngo abone uko ayakoresha yuzuza amazu atatu, ibikoni n’ubwiherero bwayo.
Mu mafaranga ibihumbi 840 yishyuzaga yakoresheje asiza ibyo bibanza, umunyamabanga nshingwabikorwa w’umurenge wa Mushubati, Munyamahoro Muhizi Patrick ngo yamubwiye ko amafaranga bemera bazamwishyura ari ibihumbi 600 nk’uko babyumvikanyeho, na ho ayo yandi angana n’ibihumbi 240 yarenzeho rwiyemezamirimo akayihombera. Rwiyemezamirimo we avuga ko amafaranga bateganyije yarenze kubera imiterere mibi y’ahantu bimwe mu bibanza biherereye.
Umunyamabanga nshingwabikorwa w’umurenge wa Mushubati yahise yandikira ibaruwa rwiyemezamirimo ajya kubaza ikibazo cye ku karere. Ageze ku karere yabonanye n’umuyobozi wungirije ushinzwe imibereho myiza y’abaturage, Nyirabagurinzira Jacqueline, uwo muyobozi abajije ku murenge bamubwira ko amafaranga rwiyemezamirimo asaba umurenge uyemera, ariko ko nta ho bafite bashobora guhita bayakura ngo bayamwishyure.
Akarere kategetse umurenge gushaka ayo mafaranga mu buryo bwihutirwa kuko umurenge ari wo wakoze amakosa, kugira ngo rwiyemezamirimo ashobore kurangiza ibyo bikorwa yatangiye.
Umurenge wa Mushubati na wo wahise ufata icyemezo cyo guteranya inama njyanama y’umurenge mu minsi ya vuba kugira ngo batekereze aho ayo mafaranga azava.
Rwiyemezamirimo na we yemeye kurangiza ayo mazu n’ibikoni n’ubwiherero bwayo akoresheje amafaranga ye bwite noneho akazishyuza nyuma, mu rwego rwo kugira ngo izina rye ritangirika bikazatuma atagirirwa icyizere cyo gupiganira andi masoko.


text:
Mu Rwanda hagiye gutangizwa umushinga mpuzabahanzi w’amashusho ku nkuta z’ahibukirwa Jenoside yakorewe Abatutsi muri Mata 1994. Uwo mushinga wiswe «Abantu bahagaze bemye» watekerejwe mu rwego rwo kugira ngo haboneke ibihangano bijyanye n’igihe cyo kwibuka Jenoside yakorewe Abatutsi, kandi biha agaciro n’icyubahiro abazize uko bavutse.
Kugira ngo dushobore kumenya byinshi kuri uwo mushinga IGIHE twaganiriye na Rwayitare Providence, Umufatanyabikorwa w’umuhanzi Bruce Clarke, wageze mu Rwanda ku wa 8 Gashyantre 2013 mu rwego rwo gutangiza gahunda yise «Abantu bahagaze bemye».
Rwayitare Providence agira ati “Abantu bahagaze bemye» ni umushinga w’ubuhanzi bugamije kwibuka. Watekerejwe n’umunyabugeni Bruce Clarke bivuye ku cyifuzo cy’uko haboneka ibihangano bijyanye n’umurimo wo kwibuka, byo kwerekana mu gihe cyo kwibuka Jenoside yakorewe Abatutsi mu 1994. »
Rwayitare akomeza atangaza ko uwo mushinga ugamije guhanga amashusho yimbitse, agaragaza ahantu hiciwe abantu n’ahubatse inzibutso za Jenoside mu Rwanda. Ati «Hazashushanywa abagabo, abagore n’abana mu buryo bw’ubugeni hanze y’inzibutso za Jenoside ahabonwa na bose. Ibyo bishushanyo by’ibihangange, bigera kuri metero 5 z’uburebure, bizagaragarira ababireba nk’imibyimba y’abantu itaziguye ariko ihamye, ishushanya icyubahiro cy’abambuwe ubumuntu muri Jenoside, baba abishwe cyangwa abarokotse. Abo Bantu bahagaze bemye, bahagaze nk’abahamya b’amateka y’umubabaro. Ikigamijwe ni Urwibutso rw’abishwe no gusubiza agaciro buri muntu mu bo Jenoside yari igamije gutsemba, kubasubiza icyubahiro bambuwe.»
Akomeza avuga ko ahantu hagiye harimburirwa abantu hazaba hatuwe n’ibyo bimenyetso kugira ngo hatagira ubibagirwa. Ko kandi ibyo bimenyetso bishobora gushushanywa ku nzibutso zitandukanye no gushyirwa hirya no hino ku Isi yose mu itumba ry’umwaka wa 2014 mu gihe cyo kwibuka Jenoside ku nshuro ya 20.
Ikindi Rwayitare agaragaza ni uko ayo mashusho azaba ashimangira ko Abanyarwanda bahagaze bemye, bafite ishema n’ubwo banyuze mu bikomeye.
Agira ati «Umuryango mpuzamahanga, ibihugu by’ibihangange na LONI bakwiye kwibuka abishwe, gukomeza abarokotse no kwibuka uruhare rwabo mu bikorwa bitandukanye byatugejeje kuri jenoside mu Rwanda. Ikigamijwe aha, ni ukumenyesha amateka ya Jenoside umuryango mpuzamahanga, gukangurira inyokomuntu yose ibyabaye mu 1994 no kurema urutindo ruhuza abanyarwanda n’abandi baturage b’Isi.»
Umushinga w’ubuhanzi bushushanya ku nkuta bugenewe abantu bose, uzayoborwa n’umunyabugeni Bruce Clarke uzakorana n’abayobozi b’u Rwanda mu nzego zitandukanye n’amashyirahamwe y’abarokotse Jenoside, ukazakorerwa ku nzibutso n’ahandi hantu hafitanye isano na Jenoside, hashyirwa ibishushanyo ku nkuta hakoreshejwe amarangi. Hazacapwa kandi ibishushanyo cyangwa bishushanywe ku mizingo minini, byatuma byoroha kubyimurira ahandi nko cyicaro cy’Umuryango w’Abibumbye i New York cyangwa ku mbuga yitiriwe uburenganzira bwa Muntu i Paris.
Mu majoro yo kwibuka hazakoreshwa amatara ashushanya «Abantu bahagaze bemye».


text:
Guverineri Uwamariya yasabye Abanyarwamagana guharanira amahoro arambye
Guverineri w’Intara y’Iburasirazuba, Madame Uwamariya Odette yasabye abaturage kurangwa n’umuco wo kubaka amahoro arambye kandi Abanyarwanda bakarushaho kwigira ku mateka yaranze u Rwanda kugira ngo babone impamba ikomeye yo guharanira ko amahoro atazongera kubura.
Ibi Guverineri Uwamariya yabisabye abaturage b’akarere ka Rwamagana, ku mugoroba wo kuri uyu wa Gatanu, tariki ya 9/05/2014, ubwo yasozaga amahugurwa y’ibyumweru bitatu ku burezi bugamije amahoro yateguwe na gahunda “RPEP (Rwanda Peace Education Program” y’imiryango igera kuri ine yishyize hamwe mu rwego rwo kwimakaza amahoro arambye.
Aya mahugurwa yo kwimakaza amahoro yahabwaga abarimu, abanyeshuri n’abandi bantu bavuga rikumvikana bo mu mirenge yose igize akarere ka Rwamagana, aho bose bibutswaga ko bakwiriye gushaka amahoro kandi buri wese akagerageza kwiheraho kugira ngo amahoro asakare hose.
Guverineri Uwamariya Odette yagaragaje ko impamvu u Rwanda ruririmba amahoro arambye ari ukubera ko rwigeze kugira “amahoro make” cyangwa se “ya ntayo”, maze asaba buri wese kumva ko akwiriye kuyaharanira.
Guverineri w’Intara y’Iburasirazuba yongeye gusaba ababyeyi ko bakwiriye kuba urugero rwiza rwigisha abana babo umuco wo kubaka amahoro kuruta kubashyiramo ibitekerezo by’amacakubiri nk’ibyabaranze mu gihe cyatambutse, ahubwo bakabafasha gusesengura no guhitamo ibyiza byerekeza ku bumwe n’ubwiyunge bwuzuye mu Banyarwanda.
Twahirwa Aimable uyobora Umuryango “La Benevolencia” mu Rwanda, ari na we wari uhagarariye iyi miryango, yatanze ubutumwa bw’uko abantu badakwiriye kubaho buhumyi ahubwo ko inyigisho bahabwa baba bakwiriye kuzisesengura kandi bagaharanira icyo babona cyubaka amahoro koko naho ibindi bakabyanga.
Umutesi Aline, umwe mu banyeshuri bitabiriye aya mahugurwa yatangaje ko yamufashije kwiyubakamo ubumuntu kandi akaba ahavanye impamba ituma abasha gusesengura ibyo yumva mu rwego rwo guharanira ko u Rwanda rw’ahazaza ruzarangwamo amahoro arambye.
Uyu munyeshuri urimo gusoza amashuri yisumbuye, yavuze ko abana, nubwo baba baikiri bato, bafite uruhare rukomeye rwo kumenya gusesengura no kutemera ibintu buhumyi ahubwo bakitandukanya n’ibitekerezo bihumanye bikiranga bamwe mu babyeyi b’iki gihe.
Aya mahugurwa ku burezi bwubaka amahoro arambye yatangwaga muri gahunda ya RPEP, yateguwe n’imiryango ya Aegis Trust, Radio La Benevolencia, IRDP na Usc Schoah Foundation.
Leave a comment!


text:
A bagore bakunze kubona inkunga nyinshi zigamije kubateza imbere, ariko kenshi izo nkunga ntizigire icyo zihindura ku mibereho ya bo. a bagore bakunze kugira ibibazo bituma badatera imbere biganje mu bice by’icyaro, kandi nanone benshi muri bo ugasanga bari mu cyiciro cya ba ntahonikora bigatuma bamwe bishora mu myuga idahesha agaciro umugore.
N’ubwo bimeze gutyo ariko ngo hari igihe haboneka inkunga zigamije guteza imbere abagore, ariko izo nkunga banazishyikirizwa ntizigire icyo zihindura ku mibereho ya bo, ahanini ngo bitewe n’uko ziba zatanzwe hatabanje gukorwa ubushakashatsi ku bibazo byihariye abagore bafite by’umwihariko ibikeneye gukemuka mbere y’ibindi nk’uko umuhuzabikorwa w’inama y’igihugu y’abagore ku rwego rw’intara y’Uburasirazuba, Uwingabiye Alice abivuga.
Agira ati “Uje wese aza afite gahunda ngo yo guteza imbere umugore. Wenda umuterankunga azanye amafaranga aje guteza imbere umugore ariko hatarabayeho umwanya wo kumenya ngo wa mugore baramuteza imbere mu biki, noneho na bwa bufasha buze nk’ibisubizo bushingiye kuri bya bibazo”
Inama y’igihugu y’abagore iri gukora ubushakashatsi butegerejweho kuzakemura icyo kibazo, bukaba buzagaragaza ibibazo bibangamiye abagore hirya no hino mu gihugu. Tariki 18/06/2014 mu karere ka Kayonza hahuriye abantu batandukanye mu nama nyunguranabitekerezo yari igamije gukusanya ibitekerezo ku bibazo bibangamiye abagore n’amahirwe ahari yakwifashishwa mu kubateza imbere.
Iyo nama yitabiriwe n’abantu bari mu byiciro bitandukanye birimo abari mu nzego z’abagore mu turere tugize intara y’Uburasirazuba, abari mu nzego zifite aho zihurira n’abagore ndetse na bamwe mu bagore bahagarariye abandi mu byiciro binyuranye birimo icy’abacururiza ku dutaro, abasigajwe inyuma n’amateka, abahoze bakora uburaya n’ababana n’ubwandu bwa virusi itera SIDA.
Icyo benshi muri bo bahurizaho ni uko ngo babura amikoro yatuma bakora udushinga twabafasha kubaho ku buryo burambye, bagasaba ko ko bakongererwa ubushobozi kugira ngo bashake uko biteza imbere aho gukomeza gukora imyuga itabahesha agaciro nk’uko Umutesi Gloriose wari uhagarariye abahoze bakora uburaya yabivuze.
Yagize ati “Ibibazo duhura na byo ni ubukene tukabura mitiweri, abana bakabura ibyo kurya, ugasanga benshi barimo baranasubirayo [mu buraya]. Twasaba kongererwa ubushobozi tubonye nk’abaterankunga dufite amaboko dushoboye gukora, ubushobozi ni bwo bubura”
N’ubwo hakigaragara ibibazo byihariye kuri bamwe mu bagore hirya no hino mu gihugu, ngo hari intambwe ikomeye yatewe mu gukemura bimwe mu bibazo byatumaga batsikamirwa. Muri byo ngo harimo kuba basigaye bafite uburenganzira ku izungara, uburenganzira bwo kwiga, ndetse n’ubwo kujya mu myanya y’ubuyobozi nk’uko Rurarangwa Majoro Anselme uyobora ishami rishinzwe iterambere ry’umugore mu nama y’igihugu y’abagore abivuga. Cyakora ngo kuri ubu ikiri gukorwa ni uguhangana n’ikibazo cy’ubujiji kicyugarije bamwe mu bagore, aho bigishwa gusoma no kwandika ari na ko bigishwa ibijyanye n’imishinga.
Ubu bushakashatsi butezweho kuzagaragaza ibibazo by’abagore ku buryo bwimbitse, ku buryo ibizabuvamo bibaye bigaragaza ukuri nyako kuri mu midugudu hirya no hino mu gihugu byagira ingaruka mu guhindura imibereho y’umugore nk’uko bamwe mu bagore bari bahagarariye abandi babidutangarije.


text:
Umunyarwandakazi Justine Rukeba Mbabazi yaraye amuritse igitabo yise ‘This Is Your Time Rwanda’ kigaragaza ubwiza, ibigwi n’ibyiza u Rwanda rumaze kugeraho n’inzozi Abanyarwanda bafitiye igihugu cyabo.
Kuri iki Cyumweru muri Serena Hotel habereye umuhango wo gutangiza imurikwa ry’icyo gitabo rizazenguruka mu mpande zose z’isi.
Mu izina ry’abavandimwe be, umukobwa we Monique yabwiye nyina ko bahabwa ishema no kugira umubyeyi nkawe kandi bamushyigikiye, ati:”duhabwa ishema kandi n’u Rwanda aho tuba turi hose mu mahanga”.
Agaruka ku mpamvu yatumye yandika iki gitabo, Justine R. Mbabazi yasobanuye ko abana be bakundaga kumubaza byinshi ku Rwanda n’impamvu Abanyarwanda bagenda bemye aho bari hose ariko bakanamubaza impamvu ibyo abasubiza ntaho byanditse bityo bakamusaba kubyandika. Nawe ntiyashidikanyije kubemerera ko azandika igitabo none kirasohotse.
Iki gitabo cyiswe ‘This is Your Time Rwanda’ ugenekerereje mu Kinyarwanda ni ‘Iki nicyo gihe cyawe Rwanda’, kigaragaza ibyiza by’u Rwanda mu mpande zose.
Justine R. Mbabazi avuga ko indi mpamvu yatumye agira umwete wo kwandika iki gitabo ari raporo y’Umuryango w’Abibumbye yasohotse mu mwaka wa 2010, ishinja ingabo z’u Rwanda ibyaha bitandukanye ngo zakoreye muri Congo.
Ati:”nibajije impamvu niba Umuryango w’Abibumye wandika ibintu byo kudusenya, nti kuki twe tutakwandika ibyiza ahubwo ingabo zacu zakoreye muri Congo nko gucyura impunzi zisaga miliyoni ebyiri?”
Yasabye kandi Abanyarwanda guhagurukira kwandika ibyiza n’intambwe nziza u Rwanda rurimo kugenda rutera, babikoreye abana babo n’umuryango nyarwanda w’ejo hazaza muri rusange.
Abafashe amagambo bose bagiye bashimira Justine Mbabazi, bavuga ko abereye intangarugero Abanyarwanda bose bagomba kwandika ibyiza bazi ku Rwanda kuko bihari byinshi, mu rwego rwo gusibanganya aho u Rwanda rwageze ruvugwa ku bibi gusa.
By’umwihariko, abagore basanga Mbabazi yarababereye urugero rwiza nk’uko Ingabire Marie Immaculée yabitangaje, ati:”ni ishyari ryiza uduteye, ni ubutwari ugaragaje, nguhaye inka”.
Foto: Cyril NDEGEYA


text:
Published by MANIRAKIZA Théogène
Umukunzi wa gukunda.com yaratwandikiye ngo mumugire inama. Yagize ati:
"Ndagirango mungire inama, ndi umuhungu ndakuze mfite imyaka 32, mu buzima bwanjye nagiye nkunda abantu batandukanye ariko singire umutima wo kuryamana nabo gusa hari umugore twaje kuryamana muri 2004 kuva ubwo sinigeze ngira umutima wo gutekereza abandi bakobwa kandi muby’ukuri barankunda pe, iyo ngiye nko kurambagiza nkaganiriza undi mukobwa bintera isoni mbese nkumva ntacyo namubwira ahubwo nkumva nitekerereza wa mugore kandi afite umugabo> Ikindi kandi nawe aho ari hose aba ampamagara, nagerageje kumwikuramo ngo nshake umugore byaranze ntacyo mbuze byose ndabifite ariko ubu nta mukobwa w’inshuti ngira kandi umugore nawe iyo acitse umugabo gato ahita aza yiruka mbese yambujije gushaka nagerageje kumwikuramo kugeza n’ubwo namututse biranga, mbese ubu narayobewe mbigenze nte koko? Mungire inama kabisa mfite ikibazo ntimuseke cyangwa ngo mubigire imikino ndaremerewe."
Ikiri ukuri biragaragara ko nubwo washaka undi mugore nawe uzamuca inyuma kandi nutareka uwo mugore hari kare nta rwawe uzabasha kubaka. Biragaragara ko yaguhinduye igikinisho cye yishimishirizaho.Ibaze nawe vraiment!
mwikureho vuba bitabaye ibyo uri mungorane
Njyewe mumfashe kubon inshuti induta kuko numv nta mukobwa tungana cg nduta twakundana.nd umuhungu w imyaka 25,arik nifuz nk umuntu wa 32 gusubiza hejuru.habae har uri tayar yambwira plz.nshaka kwikundanira di!kadaff007@yahoo.fr
NSHUTI NIBYO KOKO NTABWO WOROHEWE ARIKO UGOMBA GUFATA ICYEMEZO CYA KIGABO,KUKO UWO MUGORE YARANGIJE IBYE ARIKO WOWE UKENEYE FUTURE NZIZA SO NIBA NAWE WEMERA KUMUREKA NSHAKA UMUNTU W’INSHUTI AGAFASHE UWO MUGORE UZAMUBERE OPEN UMUSABE KO MWAZASHAKA AHO MUHURIRA NUWO MUGORE AGUFASHE KUMUKANGA KO AGOMBA KUKUREKA KOBIMUNANIYE YAZABIBWIRA UMUGABO WE MAZE UZAREBE REACTION AZAGIRA.KANDI KU MANA BYOSE BIRASHOBOKA.
MAthieu 11:28 abarushye n’abaremerewe musange Yesu. ARaguhamagra, ihane ujye kuli Yesu araguhamagra kandi ari pret yo kukwakira no kugukiza ibikunaniye byose
nkurikije ibyo utubwiye,ufite wowe n’uwo mugore une obsession ituma mutarekurana.ushobora gusanga uriya mugore adakunda umugabowe ,cga hakaba hari byo umukorera umugabo we atamukorera.none rero inama nakugira,imuka aho utuye utamubwiye ,ukupe contact zose mugirana,ujye kure ye mu bitekerezo mbese akubure nawe umubure.ibyo nibirangira wiyubake mu buryo bw’isanamutima kuko warasenyutse,ubwo ndavuga kugana Imana ugasenga kandi ukayibwiza ukuri ikagukiza,icyo gikomere ufite.nakubwira kandi ko isengesho ari ng0mbwa cyane kuko abagore b’iki gihe n’imiti barayitanga.nukurikiza izi nama uzagira icyo ugeraho kandi bizagufasha,ubundi wubake utunge utunganirwe.mu ruhango kwa Yezu nyirimpuhwe haba Equipe y’impuhwe ifasha abantu kwiyubaka no gusana imitima.uzajyeyo n’ubwo waba utari umu catholique bazaguha ubufasha ndabyizeye.komera kandi uzatsinda .
umva ukeneye serious therapy kuko ntuzi gufata icyemezo kandi is your future ntabwo ariyuwo mugore .
wa kinyangeso we
mwikuremo ushake uwawe kandi ujye ubisengera imbere y,IMANA byose birashoboka
Sha ufite ikibazo gikomeye...ni mukundana biragoye kurushaho, kuko birashoboka rwose ko mwaba mukundana! None rero wowe fata iya mbere witekerezeho, wibaze icyo ushaka mu buzima bwawe! wa mugani se ko we afite urugo rwe...wowe ufite iki? kandi ntiwamuzana ngo mubane...none se niyo vision wahaye ubuzima bwawe? Fata uwo mugoe,mubiganireho umubaze icyo akwiffuzaho nawe urebe igituma ugumana nawe, niba mukundana muzabiganira franchement, sinon murabeshyana muri gusambana gusa...! ubwo uzatubwira! gusa tekereza imbere hawe hazaza reka ibyo urimo bizabageza habi cyane!
NJYE RERO INAMA NAKUGIRA NAYIGIRA NUZASOMA INO COMMENTAIRE WESE UBUNDI HARI IMPAMVU NYISHI ZITUMA GUHUZA IBITSINA KUBATASHAKANYE ZITWA IKINTU KIBI KUKO NIYO WAZANA UNDI MUGORE USHOBORA GUHURA N’IBIBAZO KUKO HAZABAHO COMPARAISON HAGATI YE NA WE KANDI KUKO UZABA WARAMAZE GUTINYUKA USHOBORA NO GUSHAKA KU GOUTA KUWUNDI NI MWITONDE!
ndumva ibibazo bikomeye, gusa shaka uko ugabanya kuryamana nawe for example niba mwaryamanaga 2 mu cymweru gira 1 ubutaha ugire 0 mpaka ubiretse kandi gabanya calls. na cintact ubundi ubikore kandi process by process kugeza ubwo uzabireka burundu ugashaka umukobwa. aufait ni nko kureka itabi cyangwa inzoga babikora gake gacyeya.
wowe uri umusore, ariko uwo mugore ni umusambanyi uca inyuma umugabo we, niyo yamuta akagusanga, nta gihamya ko nawe ataguca inyuma nundi wamuryohereje hanze, mwirinde rero kuko ntaho ibyo bizabageza ahubwo wagombye gukanguka ukabona ukuntu ari KUGUHAGARIKIRA UBUZIMA,abandi basore mungana barimo baraheshaImana n’ imiryango yabo ishema bakubaka, naho wowe uri PLAN B y’umugore wubatse urwe.
nta rukundo agufitiye mureke kuko aba yaragusanze, mutinye Imana.
imuka kandi uhindure numero yawe na email. akubure, bizashira.uzahura n’abandi bifata igihe ariko bigashira.
Umva Nkugire Inama Ndbizi Ufite Igikundiro Ndumva No Gukora Umuhango Wabashakanye Ubizi.shaka Umukobwa Mube Incuti Aguhate Affection Zitavangiye Ureke Ureke Gusarura Aho Utabibye Nurangiza Uzase Incuti Yawe Kukuba Hafi Cyane Kdi Ugerageze Kwereka Uwo Watandukiriye Igihango Kisezarano Ko Ufite Incuti Imuruta.guhindura Ur Number Byakugora Ahubwo Fata Number Uwo Mugore Uyishyire Kuri Blacklist Ubundi Nurangiza Ubwire Nyagasani Uti Nduwawe MANA.ntegereje igisubizo cyawe
Man!wakoze icyaha kinini!ugomba gusaba ikigongwe Imana hamwe nuwo mugore nyine.hama ugashaka uwawe ukareka umugore w’abandi!ari uwawe babikorera wabyakira gute?
Tekereza ari uwawe uguca inyuma gutyo uburyo wabigenza ubimenye!!ntugahemuke kabisa,shaka umukobwa mukundane uve mu bubwa nk’ubwo uri gukora!jy’ub’umugabo man!
Man wakoze amahano shaka abakozi b’IMANA bari serieux bagusengere ikindi uwo mugore umwikuremo hakiri kare kuko umugabo we akuguyeho ntiwamucika kdi ushake uwawe ureke amahano nkayongayo.
Shaka uwawe,mureke ingeso mbi.
Umva rero mu gihe ucyumva ko uwo mugore ariwe ukunyuze gusa abandi ntaco bakumarira gusa wowe uzamwikuremo burundu wumve ko nundi mukobwa wakunyura kandi mukabana sibyo si non umugore wabandi azata urugo......
niyimuke ajyaho atazi akureho 4ne akoreshe indi atazi kdi ahumirize ashake G.F atitaye kuri uwomugore bizamufasha.
Wakose ikosa rikomeye igihe waryamanaga nawe!Itonde kuko ahukwo ushaka gusenya urugo rw’uwo mugore,gusa mwikuremo ufate umwanzuro wo gushaka uwawe kuko umugabo we abimenye,amategeko yaguhana kakahava!Gerageza uwo mugore uzamusabe imbabazi z’uko mwakoranye icyaha,kandi musabe n’Imana imbabazi bityo akubohore ushake uwawe,bitabaye ibyo akaga kakubayeho kandi kukavamo bizakugora!
Ahubwo c kuki yishyiramo ko uwo mugore ariwe wamunyura gusa abandi bakobwa warabapinze? Sha nukuri ufite nikibazo kdi ndumva kitoroshye pe
Ko numva umugore w’abandi wamugize akarima kawe? Sha uko mbyumva ahubwo ukwiye gusengerwa kuko ndumva wari drouze pe!


text:
Ntibitangaje kumva umunta abaza ngo “uzi gufunga karuvati ngo umfashe?“ Nyamara buri wese yaba abagabo n’abagore, buri wese akwiye kubimenya, kandi...
Ababyeyi b’Abanyarwanda muri rusange, ndetse n’abandi bantu bose biyubaha bakunze kwibaza impamvu itera abakobwa kwambara imyambaro migufi...
Imyambaro n’nkweto bya Caguwa, birakunzwe cyane mu Banyarwanda benshi bazwiho kuba ari abasirimu ndetse banasobanukiwe. Ariko urugendo izi nkweto...
Bamwe mu bakobwa n’abagore bo mu mujyi wa Kigali, bagendana n’ibigezweho hamwe n’abacuruza imyambaro igezweho, bavuga ko imyenda y’amabara agaragara...
Hirya no hino mu Rwanda uhasanga abasore bishyiraho imirimbo ikunze kubonanwa abagore, ariko nubwo bitangiye kumenyerwa, abantu batandukanye mu...
Nubwo abakobwa n’abagore bakunze kwambara imyambaro ibaboshye cyane umubiri, nka za kola (collants), bene iyo myambaro ngo igira ingaruka...
Kenshi na kenshi abantu bahitamo kwambara impeta ku kaboko k’ibumoso abandi ku k’iburyo.Gusa ibi ntaho bitandukaniye biterwa n’ikikwihutira. Tugiye...
Nyuma yo kubona ko Abanyarwanda benshi batangiye gusobanukirwa no kumenya ibijyanye n’imyambarire, Ikigo Rwanda Clothing Home cyateguye imurika...
Ubushakashyatsi bwerekanye ko abagore n’abakobwa bakunze kwambara inkweto ndende zabangije bikomeye amagufwa agize ikirenge. Byateye amano ya...
Sosiyete imenyerewe mu byo kwerekana imideri, kwamamaza, gukora Protocol mu birori no mu manama atandukanye izwi ku izina rya Premier Model...
Isuku y’imyenda y’imbere ikwiye kwitabwaho, kurusha indi myenda kuko ariyo yegera umubiri mbere yindi myenda, kandi ikaba ishobora no kuba isoko...
Ni byiza ko twambara neza mu kazi kuko bitanga isura nziza kuri twe ndetse no ku bakiriya batugana.
Hari amoko menshi yo kwambara ariko uyu...


text:
Home » Posts tagged with » NAEB
advice \ agriculture \ avocado \ Crop protection \ illness \ NAEB \ problem \ resolution
MenyaindwarayaAntarakinozekurubutorwaAvokan’ukowayirinda mu giheuzihinga
ImbutozaAvokazihingwahenshikandizigakundwanabenshi mu baturage mu Rwanda. Ni urubutorugiraakamarokaninikubuzimabw’umuntukandirugakoreshwahenshiyaba mu ngo mu maresitora,amahoterin’ahandi. Runakoreshwa mu gukoraimiti,amasabunendetsen’amavuta. AkamarokaninikaAvokagatumaariurubutorukundwakandirugiraagacirogakomeye. Iyiakabaariyompamvukubahinzibayo,aringombwakumenyaindwarazifataikigihingwak’ingenzin’ukozakwirindwa. Antarakinoze,niimwe mu ndwarazifataigihingwacyaAvokank’ukotubikeshaigitabocy’ikigocy’igihugugishinzweibikomokakubuhinzibyoherezwa IndwarayaAntarakinoze “Antracnose”,iterwan’agahumyokitwa “colletotrichumgloeosporiodes”. Agahumyogateraiyindwaragakunzegufatakurutirukiriruton’amashamimato,kumababinikumbuto. Amababiniyoakunzekugaragazaibimenyetsoby’uburwayikukohazahoibibaraby’ibihogo,nyumaagahungukaigitikigasigarakimezenk’icyambayeubusacyangwacyakokotse. Iyindwaraikwirakwizwan’imvurakukoagahumyo kayo gakwirakwizwan’imvuracyangwa se umuntuakabayateraimbutoyaAvokaifiteakogahumyogateraiyindwara. Ishoborakwandurakandi mu giheavokaibanguriwehakoreshejweudushamidufiteiyindwara. Mu kuyirwanya,umuhinziagabanyaamashamikugirangourumurirw’imirasirey’izuban’umuyagabihagijebyinjire mu murimauteyemoavoka. Ikindiumuhinziashoboragukoreshaingemwezibanguriye. Ku bahinzireromukurikizeinamamugirwamuzabonaumusaruromwiza,bityomuzatereimberentimuhombe.
agriculture \ Annanas \ Crop protection \ Ear rot \ NAEB \ problem
Uko indwara y’ububore bw’amaso y’inanasi ifata n’icyo wakora kugira ngo uburinde icyo gihingwa
Ububore bw’amaso y’inanasi “Ear rot” buterwa n’uduhumyo two mu bwoko bwa Penicillium funiculosum na Fusarium moniliforme dufata amaso y’urubuto rw’inanasi. Ibimenyetso by’iyi ndwara ,ni uko usanga ijisho ry’urubuto rw’inanasi ryaraboze. Hari ubwoko bw’inanasi bigaragara inyuma nka “Queen”,hakaba n’ubundi bigaragara ari uko usatuye urubuto nka “Cayenne”. Mu kuyirwanya,nta miti iragaragazwa n’ubushakashatsi . Ibishoboka gukorwa mu kuyirwanya […]
beans \ Crop \ disease \ mosaic \ NAEB \ Rwanda \ Virus
Muhinzi, menya icyo wakora uhinze imiteja ikarwara Mozayike
Muri iki gihe cy’impeshyi abahinzi bashoka ibishanga bagahinga cyane cyane ibyerera igihe gito birimo ibishyimbo n’imiteja, abahinzi bakwiye kumenya uko bahanga n’indwara ya Mozayike nk’imwe mu zifata ibishyimbo by’imiteja, ikagabanya cyane umusaruro w’imiteja aho yageze. Indwara ya Mozayike ni imwe mu zifata ibishyimbo, cyane iby’imiteja. Ngo iterwa na virusi yitwa CMV, Beans mosaic virus. Mu […]
advice \ agriculture \ crops protection \ farmers \ fighting illness \ increasing \ NAEB \ production \ Rwanda
Gicumbi – Abahinzi barakangurirwa kwirinda indwara n’ibyonnyi byibasira inanasi
Indwara y’ibyonnyi ni imwe mu mbogamizi zikomeye mu buhinzi bw’inanasi aho usanga igihingwa cy’inanasi cyibasirwa n’udukoko bityo tugatuma umusaruro wazo uba mucye. Ni muri urwo rwego ushinzwe ubuhinzi mu karere ka Gicumbi Nzeyimana Jean Chrisostome kuri uyu wa 10/6/2014 yakanguriye abahinzi kumenya ibyonnyi mu buhinzi bwabo bityo hagafatwa ingamba zo kubirwanya. Avuga ko Ngo udukoko […]
agriculture \ coffee \ crops \ farmers \ increasing \ materials \ NAEB \ ngororero \ production \ programs
Ngororero: Abahinzi ba kawa batsinze amarushanwa umwaka wa 2013 bahawe ibihembo
Mu rwego rwo gushishikariza abahinzi kwita ku gihingwa cya kawa, bityo umusaruro uyikomokaho ukarushaho kwiyongera, ari mu bwinshi ndetse no mu bwiza; Akarere ka Ngororero kabitewemo inkunga n’Ikigo cy’Igihugu gishinzwe guteza imbere ibyoherezwa mu mahanga bikomoka ku buhinzi n’ubworozi (NAEB), kakoresheje amarushanwa y’abahinzi ba kawa mu kwita kuri icyo gihingwa (kubagara, gusasira, gukata, gutera imiti […]
cooperative \ farmers \ KOAKAKA \ manure \ NAEB \ Nyamagabe \ problem \ resolution \ selling
Nyamagabe: Abaturage KOAKAKA yasabye amafaranga ngo bahabwe ifumbire ngo igomba kuyabasubiza.
Nyuma y’uko abaturage bo mu murenge wa Kibilizi basabwe amafaranga na Koperative y’abahinzi ba Kawa ba Karama (KOAKAKA) ngo bahabwe ifumbire yo gushyira mu ikawa bakagaragaza ko batabyishimiye, hafashwe umwanzuro ko aba baturage bagomba gusubizwa amafaranga yabo. Ubusanzwe abaturage uko bagemuye ikawa ku ruganda mu mafaranga bahabwa haba hakuwemo ayo kugura ifumbire bityo igihe cyo […]
New NAEB boss promises to boost agriculture
The New Director General of NAEB Ambassador George William Kayonga Ambassador George William Kayonga was appointed head of the National Agricultural Export Board (NAEB), replacing Corneille Ntakirutimana who served for only three months. “We will accord all the needed support to the new director,” said Ntakirutimana, The outgoing Director General. NAEB is the organisation in […]
agriculture \ Crop protection \ Fitofutora Bulayiti \ illness \ NAEB
Menya indwara ya Fitofutora Bulayiti ikunze kuboneka ku gihingwa cya Marakuja n’uko umuhinzi wazo yayirinda
Iyi ndwara y’agahumyo kitwa “Phytophthora nicotianae var.parastica na Phytophthora cinnamoni”. Iyi ndwara yiyongera mu gihe cy’imvura n’iyo hari imiyaga myinshi. Bimwe mu bimenyetso biranga iyi ndwara kuri maracuja Mu bimenyetso biranga iyi ndwara,ni uko amababi ya marakuja cyangwa amatunda,amera nk’arimo amazi agahinduka ikigina kerurutse,akagwa igiti kigasigara nta mababi. Ahafashe ku ruti hahinduka isine,hejuru y’aho […]
advice book \ agriculture \ Crop protection \ NAEB \ Nyabihu \ plum
Muhinzi menya virusi zifata igihingwa cy’ibinyomoro n’uko wazirinda
Kugira ngo ibinyomoro bikure neza kandi bitange umusaruro ushimishije,hari ibyo umuhinzi agomba kwitaho birimo no kurwanya virusi zabifata Igihingwa cy’ibinyomoro kigira virusi nyinshi zituma gikura nabi,zikanatera amabara ku mbuto ibyo bikagabanya umusaruro wabyo. Imwe muri Virusi zizwi cyane mu zikunze gufata ibinyomoro ni Mozayike “Tamarillo mosaic virus,TaMV”. Nk’uko tubikesha igitabo cya NAEB kivuga ku byonni […]
agriculture \ benefits \ business \ coffee \ Crop \ market \ NAEB \ Ngoma \ people
Ngoma: Abahinzi ba kawa basogongeye kuri kawa yabo biyemeza kurushaho kuyifata neza
Abahinzi ba kawa bo mu karere ka Ngoma, umurenge wa Murama, akagali ka Sakara,basogongeye ku ikawa bahinga maze bashima uburyohe bwayo baniyemeza kurushaho kuyifata neza. Ibiti bya kawa birenga miliyoni eshanu nibyo biri mu karere ka Ngoma, n’abahinzi bagera ku gihumbi 12 ndetse n’amakoperative y’abahinzi ba kawa agera kuri atandatu. Nyuma yo gusogongera kuri iyi […]


text:
Rwanda : Imigani migufi iranga umuco rusange w’Abanyarwanda kandi itoza gukora iki cyangwa kiriya mu kwimakaza imibanire myiza
Imigani migufi ariyo bakunze kwita “Imigani y’imigenurano” nubwo ivugitse mu buryo bunyarutse, irusha ibindi byose kuranga umuco rusange w’Abanyarwanda. Ushaka kumenya uburezi n’uburere cyangwa imibanire y’abantu bya Kinyarwanda wabisangamo.
Nkuko amateka y’ubuvanganzo nyarwanda abigaragaza ,umugani n’ipfundo ry’amagambo atonze neza, Gacamigani yakagiriyemo ihame ridutoza gukora iki cyangwa se kudakora kiriya. Mbese muri make umugani ni umwanzuro w’amarenga y’intekerezo. Umugani uvuga ukuri ,ariko muri kamere yawo ntabwo wo uba ari ukuri nk’uko tubikesha urubuga rwa interineti http://rw.wikipedia.org/wiki/Imigani_migufi_y%E2%80%99 Ikinyarwanda . Mu rwego rwo guteza imbere umuco mwiza n’indangagaciro na kirazira mu Banyarwanda imwe mu migani migufi yaracibwaga kandi igafasha bamwe kwitekerezaho,kwisubiraho,gukomeza ubutwari bwabo,kwihangana,kubana neza,gutabarana,gufashanya,kugira ubumwe,n’ibindi.
Dore ingero zimwe na zimwe mu ngero z’imigani migufi yakundaga gukoreshwa mu Rwanda rwo hambere ariko igikoreshwa no mu gihe cya none n’ubwo bitakiri cyane nka mbere.
Ababiri bashyize hamwe baruta umunani barasana, Ababiri baruta umwe,Ababurana ali babiri umwe aba yigiza nkana,Abacuranye ubusa basangira ubundi,Abadapfuye ntibabura kubonana,Abagabanye imbisi (inyama) ntibagabana umufa,Abagabo babiri ntibabana mu nzu imwe.
- Abagabo
- bararya imbwa zikishyura.
- Abagira amenyo baraseka.
- Abagira amenyo ni museke.
- Abagira inyonjo bagira ibirori.
- Abagira iyo bajya baragenda.
- Abagiye inama Imana irabasanga.
- Abagore bagira inzara ntibagira inzigo.
- Abagore baragwira.
- Abahigi benshi bayobya imbwa (uburari).
- Abakingiranye ingabo ntibakingirana inyegamo.
- Abalinzi bajya inama inyoni zijya iyindi.
- Abantu bibuka imana iyo amakuba yababanye menshi.
- Abasangira bashonje ntawusigariza undi.
- Abasangira basigana imbyiro.
- Abasangira bike bitana ibisambo.
- Abasangira uduke (ubusa) bitana ibisambo.
- Abasobetse imisumbi ntibaba bagihishanye amabya.
- Abatanye badatata barasubirana.
- Abateranye imigeri ntibahishana amabya.
- Abavandimwe iyo bavumbitse akaguru, uvanamo (ukuramo) akawe.
- Aberekeranye ntibabura kwendana.
- Aboro babiri ntibasangira umwerera.
- Abo umwami yahaye amata nibo bamwimye amatwi (amazi).
- Abotanye kera ntibahishanya amabya
- Abwirwa benshi akumva (akwumvwa na) bene yo.
- Agahinda k’inkoko kamenywa n’inkike yatoyemo.
- Agahinda si uguhora urira.
- Agahwa kari k’uwundi karahandurika.
- Agafuni kabagara ubucuti ni akarenge.
- Agakecuru gahaze gakina n’imyenge y’inzu.
- Agakono gashaje karyoshya ibiryo
- Agakono gashaje niko karyoshya imboga..
- Agakungu gakuna imbwa.
- Agakungu iyo gashize agashino kayora ivu.
- Agakungu kavamo imbwa yiruka.
- Agapfa kabuliwe ni impongo.
- Agapfundikiye gatera amatsiko.
- Agasaza kamwera akandi kazakamwa?
- Agasozi kagusabye amaraso ntuyakarenza.
- Agasozi kamanutse inka kazamuka indi.
- Agashyize kera gahinyuza inshuti.
- Agashyize kera gahinyuza intwari.
- Agati gateretswe n’Imana ntigahungabanywa n’umuyaga.
- Agatinze kazaryoha ni agatuba k’uruhinja.
- Agatinze kazaza ni amenyo ya ruguru.
- Ahanze ubwana hamera ubwanwa.
- Aharaye inzara haramuka inzigo.
- Ahari amahoro, uruhu rw’imbaragasa rwisasira batanu.
- Ahari ubuhoro umuhoro urogosha.
- Aho guhana umupfu wayobya umuvu.
- Aho gupfa none wapfa ejo.
- Aho gupfa wakena.
- Aho gutera Gitera watera ikibimutera.
- Aho ibyago byaje ibihaba bica umuhoro.
- Aho ihene yonnye ihoramo.
- Aho imbwa ikubitiwe irahagaruka.
- Aho imbwa yaririye ntihava.
- Aho kunigwa n’ijambo wanigwa n’uwo uribwiye.
- Aho udateze umugeni ntuhanga umugayo.
- Aho ujishe igisabo ntuhatera ibuye.
- Aho umubembe ali ntawe utungayo urutoki.
- Aho umutindi yanitse ntiriva.
- Aho umwaga utari uruhu rw’urukwavu rwisasira batanu.
- Aho uniga urahasanga umuhogo.
- Aho utazashaka umugeni ntuhanga umugayo.
- Aho wahishe (ujishe) igisabo, ntuhatera ibuye.
- Aho wisigiye siho uhurira na muramu wawe.
- Aho yanyuze (imboro) ntihaca urwango.
- Aho yonnye (ihene) ihoramo.
- Ak’imuhana kaza imvura ihise.
- Akababaje ababiri karabateranya.
- Akababaje umutima kazindura amaguru.
- Akabaye icwende ntikoga.
- Akabi gasekwa nk’akeza.
- Akabikora kabizi gateka imboga karitse.
- Akabuze ubuguzi gasubira (zwa) nyirako.
- Akagabo gahimba akandi kataraza.
- Akaje gahimwa n’akakazanye.
- Akaje karemerwa.
- Akamasa kazaca inka kazivukamo.
- Akameze ku murizo w’imbwa karimba kawuciye.
- Akanyoni katagurutse ntikamenya iyo bweze.
- Akarusha imbwa kwota karashya.
- Akaryoshye ntikariwe mu rw’undi.
- Akatari amagara karahahwa.
- Akazapfa kabungira akazakica.
- Akazu gato karya ubwatsi.
- Akebo kajya iwa Mugarura.
- Akeza karigura.
- Akeza karimara..
- Akiziritse ku mugozi gashirwa kawuciye.
- Akiziritse ku muhoro gasiga kawuciye.
- Ako iminsi iteruye ntikajya karemera.
- Ako imuhana kaza imvura ihise.
- Ako umukobwa ashaka karamugarika.
- Amaboko atareshya ntaramukanya.
- Amacumu y’inda ntashira igorora.
- Amafuti y’umugabo nibwo buryo bwe.
- Amagambo atagira mukuru arumba ari indaro.
- Amagara araseseka ntayorwa!
- Amagara ntaguranwa amagana.
- Amage arisha umugabo ikivuza (igihaza).
- Amaherezo y’inzira ni mu nzu.
- Amarira y’umugabo atemba ajya mu nda.
- Amareshya mugeni siyo amutunga.
- Amarira y’umugabo atemba ajya mu nda.
- Amashyi make yimisha umwana impengeri.
- Amaso y’igikeri ntabuza umuvomyi kuvoma.
- Amasunzu si amasaka.
- Amata make amena menshi.
- Amata y’umukobwa aba imbere.
- Amavuta y’umugabo ni amuraye ku mubiri.
- Amavuta y’umugabo ni amuraye ku murundi.
- Amazi make aharirwa impfizi.
- Amazi arashyuha aliko ntiyibagirrwa iwabo wa mbeho.
- Amirariro atera amimaro.
- Amenyo ni amabuye.
- Amenyo amerera ku majigo, inkoni igashibuka ku gishyitsi, imishino igashibuka kuri rugongo.
- Amirariro atera amimaro.
- Arenze umusozi arivovota aramutuka.
- Atari ayawe ntakurara kumubili.
- Ayo impumyi uyabara itashye (inka).
- Ayo ubwira umucuzi si yo ubwira umucuzikazi.
- Nubakira imisure sinishinze imilizo yazo.
- Nuhigimye aba avuze.
- Nuwapfuye ejo ntaririrwa.
- Nuwaraya imbwa yarya inzungu.
- Nuwendeye nyina mu nyenga yaramenyekanye.
- Nyamwanga kwumva ntiyanze kubona.
- Nyamwanga yanze n’uwamuhaye inka.
- Nyina w’umukungu ntabyina nabi.
- Nyirakarimi kabi yatanze umurozi gupfa.
- Nyiramaso yerekwa bike ibindi yirebera.
- Babona isha itamba bagata urwo bambaye.
- Babona zireresa amabya bakagira ngo zimya sose.
- Bagarira yose.
- Bagarira yose ni umwana w’umunyarwanda.
- Bagarira yose ntuzi irizera.
- Bagutumye umurozi w’umugore uhera kuri nyoko.
- Banegurana ari inege ba nenge itirora.
- Baranyerera yaguye Jinja.
- Barihima ba Mujyanama yasanze bamwendera umugore yica imboro.
- Barihima ni mwene Mujinya.
- Bavuga ibyigondoye umuhoro ukajya imbere.
- Batutira henshi ntibazamenya iyo bataye imihoro.
- Bavuga ibyigondoye umuhoro ukarakara.
- Bazirunge zange zibe isogo imboga zirura.
- Bene amazuru meza ntibaburana n’ibya nyuma.
- Bene imitsima bayitsimbarayeho.
- Bigirankana bya Nirwange bamutumye isuka yo guhamba se, ati “mwayimubajije ko ari we waraye ayibitse”.
- Biguma bigeze kumunwa.
- Birabe ibyuya ntibibe amaraso.
- Bucya bucyana ayandi.
- Bucya bwitwa ejo.
- Buhoro buhoro bwagejeje umuhovu (pfu) ku ruzi.
- Buhoro buhoro nirwo rugendo.
- Burya mukaso ntaba ari nyoko.
- Burya si buno.
- Byagaze iruta byabuze.
- Wabanguka ngo ushimwe, ugasanga umugayo wagutanzeyo.
- Wanga gucyura ihene hakibona, bwakwira ugahebeba nka yo.
- Wanga kwenda umuja bugacya atwite.
- Wigana ingendo y’undi ugatagataga.
- Wikanira umugisha w’undi ukannya ibuye.
- Wima igihugu amaraso, ,imbwa zikayanwera ubuntu.
- Wiringira amahoro amaherere ari inyuma (yaraye ku nzira).
- Wiringira ijosi rikakubyarira umwingo.
- Wirukana imbwa akari cyera ukayimara ubwoba.
- Wirukana umugore uguguna igufa ukazana urimira bunguri.
- Wishinga imishinga y’imishino ugasarura imishumi y’ishati.
- Wishinga innyo y’undi iyawe ikarangara.
- Witaba kare ugatumwa kure.
- Ribara uwaribonye.
- Ruliye abandi rutakwibagiwe.
- Runo si u Rwanda ni urwandiko.
- Rurarya ntiruhaga.
- Ruza rutwara abaseka.
- Sakindi izaba ibyara ikindi.
- Sakwe sakwe irutwa na so araroga.
- So aguha umugore ntamukwendera.
- So ntakwanga, akwita nabi.
Izi ni zimwe mu ngero nke zitandukanye z’imigani migufi yakundaga gukoreshwa mu Rwanda rwo hambere kandi n’ubu igikoreshwa,ikaba ari umugabane w’ubuvanganzo nyarwanda ubumbatiye umuco,utuma umuntu amenye icyo agomba gukora mu gihe gikwiye,cyangwa se amenya ko iyo awuciriwe baba bamushimye,bamugaye,bamurarikira kwisubiraho,bamushimira ubutwari,bamusaba gukomeza,bamushimira ingeso nziza,n’ibindi. Ibyo bikaba bituma umuco biha agaciro umuco nyarwanda kandi bigafasha abanyarwanda mu mibereho yabo ya buri munsi n’imibanire.


text:
Imyanzuro yafatiwe mu mwiherero wa 9 w’abayobozi yashyizwe mu bikorwa ku kigereranyo cya 81,5% mu gihe 14,7% yakozwe igice, na ho 4,2 by’imyanzuro yari yafashwe ntiyabashije gushyirwa mu bikorwa.
Ibi byatangajwe ku wa 1 Mata 2013 mu kiganiro cyahuje abanyamakuru n’abayobozi batandukanye b’igihugu, cyari kigamije gusobanura imwe mu myanzuro yafatiwe mu mwiherero wa 10 w’abayobozi uherutse kubera mu karere ka Gatsibo.
Zimwe mu mpamvu zatumye hari imyanzuro imwe n’imwe itagerwaho harimo ikibazo cy’ubumenyi buke ku bagombaga kuyishyira mu bikorwa, kuba abikorera bataragize uruhare rugaragara ndetse n’imikoranire itaragenze neza.
Umuyobozi w’ikigo cy’imiyoborere (RGB), Prof. Shyaka Anastase avuga ko muri rusange iyo myanzuro yashyizwe mu bikorwa ku buryo bushimishije kuko ari ubwa mbere ishyirwa mu bikorwa ku kigereranyo kirenze 80%.
Minisitiri mu biro bya Perezida wa Repubulika, Tugireyezu Vénantie avuga ko imyanzuro itaragezweho igomba kuba yashyizwe mu bikorwa bitarenze muri Kamena 2013.
Avuga ku biganiro byavugiwe mu mwiherero wa 10 w’abayobozi b’igihugu, Tugireyezu yavuze ko hafashwe imyanzuro itandukanye irimo gukorana n’abikorera, gushyira imbaraga mu bikorwa remezo no kuvugurura imikorere n’imikoranire hagati y’inzego hagamijwe ko ubukungu bw’u Rwanda bwazamuka bukagera ku gipimo cya 11,5% mu gihe cy’imyaka 7 iri mbere.
Asobanura gahunda y’imbaturabukungu mu kurwanya ubukene (EDPRS2), Minisitiri w’imari n’igenamigambi Ambasaderi Claver Gatete yavuze ko hafashe umwanzuro w’uko kugeza mu 2017, umubare w’abafite ubukene bukabije uzamanuka ukagera nibura ku 10%.


text:
Murekatete Clementine,utuye mu murenge wa Bushoki ,akarere ka Rulindo,avuga ko amaze imyaka irenge irindwi acuruza ibyuma bishaje.
Clementine avuga ko Ngo yabonye icyo gukora bimugoye ,niyo mpanvu akazi ke akubaha ngo nta n’isoni bimutera.
Avuga ko ibyuma bishaje ari imari ishyushye iyo ubashije kubibona ,ngo kuko ubashije kubibona uba ufite agafaranga gatubutse. Gusa avuga ko adakunze kubona imari ngo kuko atuye mu cyaro kandi ibyuma byinshi bikunze kuboneka mu mijyi .
Uyu mubyeyi ufite umwana umwe avuga ko ibi bintu yabitangiye akiri umukobwa ,kugeza ubwo ashatse umugabo.kandi ngo abona ubuzima bwo mu rugo rwe bugenda buhinduka umunsi ku munsi ,ngo kuko ubucuruzi bwe bubonekamo agafaranga gatubutse.
Murekatete Clementine yagize ati’Gucuruza ibyuma ni umurimo wanjye kuva nkiri umukobwa,ubu narashatse ariko umugabowanjye ntiyabimbuza kuko azi inyungu Bizana mu rugo,ahubwo nawe aranfasha tugakorana.
Avuga ko ababimuzanira babikura ahantu henshi,
ati”ababinzanira baba babikuye ahantu hatandukanye ,barabinzanira nkabagurira nanjye nkabijyana ikigali,hari abantu babigura bavuga ko babijyana ibugande.biraboneka kuko nshobora kugemura fuso ebyiri mu cyumweru.”
Muhire Theoneste, avuga ko agurisha ibyuma bishaje,ngo akaba abikura ahantu hatandukanye .avuga ko ajyenda abishakisha,cyane cyane ngo akunda kubikura mu nzira zigana ishyorongi.cyangwa mu masoko atandukanye aho baba bakoresha ibintu by’ibyuma.
Yagize ati”ibyuma bishaje wabashije kubibona ari byinshi, wasezera ku bukene,nk’ubu iyo nabashije kubibona,mba nongeye nariye.nshobora nko kubona ibiro maganatanu mu cyumweru.kandi bakangurira ku kiro ijana na mirongo itanu.jye byangejeje kuri byinshi kandi nta cyo mba nashoye uretse urugendo rwo kubishakisha.
Akomeza avuga ko ibyuma bitakiboneka nka mbere.
Yagize ati”ahubwo ntibikiboneka nka mbere.hari igihe nagurishaga nk’ibiro Magana arindwi mu cyumweru,ariko ubu nta byo nkibona byinshi kuko ababishaka babaye benshi .hari igihe abantu bo mu cyaro batari bazi ko ibyuma bishaje bishobora gukenerwa .None bose ubu bamenye ko ari imari “
Aba bacuruzi b’ibyuma bavuga ko babijonjora bakurikije uko biba bimeze,ngo ibimeze nk’amabati ntibabikunda kuko nta buremere bigira.


text:
Umunyarwenya Ndahiro David uzwiho cyane kwigana ijwi rya Perezida Paul Kagame, ku wa kane tariki ya 28 Gashyantare 2013 ni bwo yizihizaga umunsi w’ibyishimo by’uko asoje amashuri makuru mu cyiciro cya kabiri, mu bijyanye n’amategeko akaba anitegura kurushinga n’Umunyamerika Lael S. Honey.
Ndahiro David yashimwe na benshi bo mu muryango we ku bwo kwihangana no kwita kuri barumuna be bimuranga ndetse no kwiha agaciro biba muri we. Mu mezi ashize yerekanye inshuti ye Lael S. Honey ubarizwa muri Leta Zunze Ubumwe za Amerika, ariko ntiyabonetse mu birori byo kwishimira impamyabushobozi ye. We n’umukunzi we biteguye kurushinga mu mpera z’uyu mwaka, ubukwe bwabo bukaba buzabera muri Leta ya Pennsylvania.
David na bene se ni imfubyi, ntibagira ababyeyi bombi. Se ubabyara yitabye Imana David atarageza umwaka w’amavuko. Bakomeje kubaho mu buzima bugoye ukongeraho n’ibibazo by’ubuhunzi. Akimara kurangiza amashuri yisumbuye yahise ajya mu gisirikare cy’u Rwanda ngo arebe ko imibereho mibi yahinduka. N’ubwo yakuze yanga ishuri bitewe n’ibyo bibazo byose, arangije Kaminuza kandi afite gahunda yo gukomeza amashuri ye akiga n’icyiciro cya gatatu (Master’s).
Ibirori bye byitabiriwe na Korali Ambassadors of Christ iririmbamo abavandimwe be ari bo Sanyu, John na Manzi; hari kandi na Apotre Speciose, nyirasenge wa David.


text:
Pages
ABAGABO / HOMMES
POINT G, ABAGABO NABO NGO BABA BAYIGIRA!
Mu biganiro Imenye nawe byahise hari umukunzi w’ikiganiro uri i Burundi watubazaga ngo ko yumvise bavuga ngo n’abagabo bagira point G, ngo ese koko byaba aribyo ?
Reka nkwibutse ko Point G yavumbuwe mu 1950 ivumbuwe na Ernest Gräfenberg, Iyi point G niba ari ubwa mbere uyumviuse akaba ari izina ryahawe ahantu ngo hagira sensibilité cyangwa se ubwumvumve bwo mu rwego rwo hejuru, butuma ubashije gukorerwa aho hantu mu gihe cy’imibonano mpuzabitsina ngo agira ibyishimo bidasanzwe ndetse bikaba byatuma ibyishimo bye bigera ku ndunduro mu buryo bwiza cyane.
Gusa abantu bose ntibayivugaho bimwe, hari abemeza ko ibaho abandi bakayihakana. Mu minsi ishize twayivugaga ku gitsina gore, tuvuga ngo ishakirwa muri cm 2 uvuye hanze winjira imbere mu gitsina cy’umugore, aho umugabo ashobora kuyishakisha agafasha umugore we kwishimirwa n’imibonano akoresheje igitsina gabo cg se urutoki. Byose bigaterwa n’ibyo uwo akorera akunda kandi yifuza, ari nayo mpamvu ikiganiro ari ngombwa igihe mugeze kuri uwo murimo.
Iyi Point G ku bagore, ngo hari abagabo benshi rwose bayishakisha ariko ntibabashe kuyibona. Ku mugabo rero, nk’uko uyu mukunzi wacu yari yabibajije, nabo ngo baba bayigira. Ariko rero ho noneho, kuzayibona bishobora kuba bigoranye cyane, cyane cyane iyo twinjiye no mu muco nyarwanda.
Point G y’umugabo iboneka he ?
Nitujya ku rubuga rwa internet sexoconseil.com, cg tugasoma ibitabo nka "Le traité des caresses", cyanditswe na Dr Gérard Leleu cyangwa se "Questions d'hommes", cya Drs Jean Belaïsch na Anne de Kervasdoué, ngo aha hantu umugore ashobora gukorakora hakaba hafasha umugabo we kugira ibyishimo byo mu rwego rwo hejuru harahari. Akaba ngo ari hagati y’aho udusabo tw’intanga ku mugabo dutereye, hamwe n’umwenge w’ikibuno, ariko kandi si ahagaragara inyuma, ahubwo nimo imbere mu mubiri w’umugabo.
Aha hantu umugore yabashije kuhavumbura akahakorakora neza, ngo hashobora gutuma umugabo agira ubushake bwo mu rwego rwo hejuru, ngo byaba na ngombwa hakaba hatuma arangiza. Uti ese wahakora ute kandi ari imbere mu mubiri ?
Point G na Postaste
Ntarabikubwira, nakubwira ko aha hantu, Point G ku bagabo, hagereranywa na Prostate, aho Dr Jean Belaïsh yemeje ko na prostate ubwayo, igice kimwe mu bigize imyanya myororokere y’umugabo, ngo bamwe mu bagabo baba bashimishwa no kuba hagira uyibakorakoreraho anyujije muri wa mwenge w’ikibuno nyine.
Prostate ubusanzwe ikaba ifasha mu gukora amasohoro, nayo ifite ambabuzi ivubura, ariko kandi ngo ikagira uruhare no mu byishimo umugabo abonera mu mibonano mpuzabitsina, ndetse no mu kubigeza ku ndunduro, cyangwa se kurangiza.
Uti rero umugore yakora iki ngo abashe gukorakora Point G y’umugabo we, cyangwa se yemwe na Prostate ubwayo ?
Uko umugore yakorakora Point G cyangwa Prostate
Nta kindi bisaba, ngo ni ukwinjiza urutoki muri wa mwenge w’ikibuno cy’uwo mugabo muri kumwe, hanyuma ugashakisha, ukumva aho prostate iherereye, noneho ugasa n’uhakorakora cyangwa se uhakorera massage, hamwe n’iruhande rwayo, kugeza aho ugereye kuri ya Point G.
Ikizabikubwira ko wayigezeho akaba ari uko umugabo azakubwira ko aho ugeze hari gutuma amererwa neza cyane ni uko ugakomeza ukamukorakora ahongaho ukoresheje rwa rutoki winjije mu mwenge w’ikibuno.
Abagabo bashobora kumva vuba uburyo ibi bishobora kuba ari byiza, ni ababa barigeze gukorerwa ikizamini cya Prostate kwa muganga.
Gusa ntangira navugaga iby’umuco nyarwanda, uretse n’umuco, abantu bose ntibakunda ibintu kimwe. Niba wumvise ibi rero ukaba ushaka kugerageza, uramenye uzabanze ubivuganeho n’umugabo wawe kuko hari abagabo badakunda ko hagira umuntu ubinjiza urutoki mu gitsina.
Inscription à : Articles (Atom)


text:
Rwamagana yahembye imirenge ya Nyakariro, Muhazi na Mwurire yesheje imihigo neza
Ubuyobozi bw’Akarere ka Rwamagana bwageneye ibihembo Imirenge 3 yabaye iya mbere mu guhigura imihigo mu mwaka w’ingengo y’imari ishize wa 2011-2012. Imirenge itatu yahembwe ni Nyakariro yabaye iya mbere n’amanota 86.1%, Muhazi ya kabiri n’amanota 84% na Mwulire ya gatatu n’amanota 81%.
Umurenge wa Nyakariro wahembwe igikombe na sheki y’amafaranga ibihumbi 100, uwa Muhazi uhabwa icyemezo cy’ishimwe certificate n’ibihumbi 80 naho Mwulire ihabwa certificate n’amafaranga ibihumbi 60.
Kayiranga Paul ushinzwe igenamigambi mu Karere ka Rwamagana yabwiye Kigali Today ko Imirenge yo muri Rwamagana yose yazamutse mu guhigura imihigo muri rusange, gusa Nyakariro, Muhazi na Mwulire ikarusha iyindi cyane kuko yanogeje ku buryo bwihariye gahunda zo guhuza ubutaka no kububyaza umusaruro mwinshi hakoreshejwe cyane cyane imikorere ya kijyambere.
Muri rusange ngo Imirenge y’I Rwamagana irimo gutera imbere mu bijyanye no gukorera ku mihigo. Imirenge imaze gutera imbere mubikorwa bimwe na bimwe nko guhuza ubutaka ku bihingwa byatoranyijwe, kuvugurura intoki, Umurenge SACCO, kubaka ibyumba by’amashuri hagamijwe uburenzi bw’ibanze kuri bose, kwitabira ubwisungane mu kwivuza n’ibindi.
Abanyamabanga Nshingwabikorwa b’Imirenge yabaye iya mbere bavuze ko babikesha kuba hafi y’abaturage no kubasobanurira ibikorwa Imirenge yabo iba yahize kandi abaturage bakabigira ibyabo bakabyitabira.
Mutabazi Jean Baptiste uyobora Umurenge wa Muhazi ati « Iyo abaturage bacu tubaganirije neza, tukabereka inyungu babifitemo nabo rwose baritabira kandi ibikorwa byose bikagenda neza. »
Umurenge wabaye uwa nyuma ni Munyaga yagize amanota 60.9%.


text:
Ibice 11 bya filimi yiswe "Zirara zishya” bimaze gutwara akayabo k’amafaranga y’u Rwanda miliyoni makumyabiri n’indwi n’ibihumbi magana atanu (27.500.000Frs).
Mu kiganiro Samusure yagiranye n’ikinyamakuru Izuba Rirashe yavuze ko
bimwe mu byatumye filimi Zirara zishya ivuga ku bibazo byo mu ngo, itwara amafanga agera kuri 27.500.000 harimo kwandika inkuru, kuyitoza abakinnyi, gufata amashusho, kuyatunganya, kuyishyira kuri CD, kuyifunika neza, guhemba abakinnyi, kwishyura abayitunganyije ndetse n’ibyifashishwa mu kuyikina.
Samusure abajijwe ibice biteganyijwe kugira ngo inkuru ivuga kuri iyo filimi izarangire yagize ati "dufite intego yo gukina kugeza dushaje tugacaho.”
Ni muri urwo rwego itorero "Abasare” bafite intego yo gukomeza guhimba ibice byinshi bya filimi kuko kugeza ubu hari gukinwa ibice 12 ndetse na 13 bateganya ko bizasohoka mu minsi iri imbere.


text:
Rusizi: Imihigo 21 kuri 58 yagezweho 100% naho 37 igeze hejuru ya 60% mu mezi atandatu ashize
Nyuma yaho muri Nyakanga 2012, Umuyobozi w’Akarere ka Rusizi ashyiriye umukono kunyandiko ikubiyemo ibikorwa by’imihigo y’umwaka wa 2012-2013 imbere ya Perezida wa Repubulika nk’amasezerano y’ibigomba gukorwa muri uyu mwaka; kuri uyu wa Kabiri tariki ya 29 Mutarama,2013 habaye igikorwa cyo kugenzura aho igeze ihigurwa dore ko hashize amezi atandatu imirimo yo kuyihigura itangiye.
Muri rusange imihigo yasinywe mu Karere ka Rusizi, ishingiye ku nkingi enye za Leta y’u Rwanda, arizo ubukungu, Imibereho myiza y’abaturage, imiyoborere myiza n’ubutabera.
Ubwo igikorwa cy’igenzura cyatangiraga mu Karere ka Rusizi, Umuyobozi w’Akarere Bwana Nzeyimana Oscar, yagaragaje ko imirimo ijyanye n’imihigo yose yahizwe yamaze gutangira ndetse hakaba hari n’iyarangiye, naho isigaye ikaba nayo ifite umurongo mwiza ku buryo icyizere cyo kuzayesa uko yahizwe ari cyose cyane cyane ukurikije intera ibikorwa bigezeho.
Umuyobozi Mukuru muri MINALOC Bwana Rugamba Egide n’abo bari kumwe bagaragaje ko impamvu y’iri genzura ko ari ukugira ngo harebwe aho imirimo igeze, ibisigaye gukorwa ndetse no kumenya niba hari ubwunganizi bukenewe cyangwa se ubuvugizi mu gihe gisigaye.
Mu bukungu, hashimwe imirimo yakozwe ngo umusaruro mu by’ubuhinzi ku bihingwa byatoranyijwe nk’ibigori, umuceli, ibishyimbo n’urutoki wiyongere, ubwubatsi bw’imihanda ihuza imirenge nk’uhuza umurenge wa Rwimbogo na Muganza kuri ubu usa n’uwuzuye, imihanda yo mu mujyi nka Kabeza- Gihundwe na Cyapa- Gihundwe ADEPR, hakaniyongeraho kubaka amasoko ya Kijyambere nk’irya Rusizi ya mbere n’irya Kamembe ryubakwa na sosiyete RIC ndetse n’inyubako z’ibigo by’imari nk’umurenge Sacco, guhingisha imashini n’itunganywa rya Site z’imidugudu cyane cyane iza Karushaririza na Kibangira.
Mu mibereho myiza y’abaturage, abagenzuzi bashimwe ingufu zashyizwe mu iyubakwa ry’ibyumba by’amashuri ku buryo ibyumba 73 byari biteganyijwe kubakwa byose byuzuye ndetse n’amacumbi y’abarimu ageze ku musozo. Hari kandi Poste de santé 6 zigeze mu gihe cyo gusakarwa, ikigo nderabuzima cya Gikundamvura cyatangiye kubakwa, bigaherekezwa n’ikigereranyo cy’ubwitabire mu kwivuza kigeze kuri 80%.
Mu rwego rw’imiyoborere myiza, hagaragaye ko hari kubakwa ibiro 74 by’utugari tutari dufite aho dukorera hatunganye, korohereza abaturage kubona amakuru aho abiteganyiwe ko buri Kagari kazahabwa Poste Televiseur yo kureberaho amakuru anyuranye, santire z’ikoranabuhanga zamaze gushyirwa mu murenge wa Kamembe na Muganza, kwitabira umuganda no gukemura ibibazo by’abaturage vuba kandi ku gihe.
Mu butumwa bwahawe abashinzwe gushyira mu bikorwa imihigo mu Karere ka Rusizi barimo n’abafatanya bikorwa bako bari no mu bitabiriye iki gikorwa, basabwe gukoresha neza igihe giharikugira ngo ibisaigaye birangire, kudasesagura umutungo no kudatekereza ko inkunga z’amahanga arizo zari gutuma imihigo ikorwa ko ahubwo ari ugukoresha neza uburyo buhari.
Kimwe n’abagenzuzi b’imihigo bari baturutse ku rwego rw’Igihugu, mu bandi bari bitabiriye iki gikorwa bakishimira aho imihigo igeze ishyirwa mu bikorwa bitewe n’uko babigaragarijwe hifashishijwe amafoto n’amashusho y’uko ibintu bihagaze, ni Bwana Nyamaswa Emmanuel ushinzwe Imiyoborere myiza mu Ntara y’iburengerazuba, wanasabye ko umuvuduko Akarere ka Rusizi kariho mu iterambere wakomeza bityo hagashimangirwa umuco mwiza wo kwigira aho gutegereza ak’Imuhana kandi ngo ubufatanye buzatuma byose bikorwa uko byateguwe.